HEVENY MÉRGEZÉSEK

No18. Szabó Katalin

A toxikológia (méregtan) a mérgekkel és az általuk okozott megbetegedésekkel, a mérgezésekkel foglalkozó tudomány. Az oxiológia az akut mérgezések helyszíni diagnosztikájával és első orvosi ellátásával foglalkozik.

Az alapfogalmak, a diagnosztika és a terápia irányelveinek rövid összefoglalása után a leggyakrabban előforduló mérgezéseket könnyen áttekinthető hármas tagozódásban tárgyaljuk: kórlényeg (kórtan), tünetek, terápia.

A kórlényegben a méreg toxikológiai szempontból fontos tulajdonságait és a mérgezés patomechanizmusát írjuk le. Ezután ismertetjük a mérgezés tüneteit.

A terápia lépéseit fontossági sorrendben tárgyaljuk! (Egyes mérgezéseknél a helyszíni ellátás leírása után röviden összefoglaljuk a gyógyintézeti kezelés lehetőségeit is.). A személyi és tárgyi feltételek mérlegelésével úgy kell megkezdeni a beteg gyógyítását, hogy később az intézeti kezelés a helyszíni terápia folytatása legyen. A terápiás lehetőségek közül a megfelelő beavatkozás kiválasztásánál fontos annak szem előtt tartása, hogy a mérgezett állapota gyorsan változhat, emiatt ugyanazon mérgezés különböző fázisaiban a terápia, merőben más lehet.

Alapfogalmak

A mindennapi gyakorlatban méregnek nevezzük azokat az anyagokat, amelyek kis mennyiségben a szervezetbe jutva fizikai, kémiai vagy fizikokémiai hatásukkal a szervezet életfolyamatait, dinamikus egyensúlyát átmenetileg vagy véglegesen megzavarják. Méreg csak olyan anyag lehet, ami vízben, zsírban vagy szövetnedvekben oldható, ugyanis csak ez esetben szívódik fel a szervezetbe. Az oldhatatlan anyagok a szervezetből változatlanul kiürülnek, anélkül hogy mérgezést okoznának.

A mérgezéseket több szempont szerint osztályozhatjuk. Keletkezés szerint van szándékos (öngyilkossági, gyilkossági) mérgezés, továbbá baleseti (foglalkozási, háztartási, illetve véletlen gyógyszercsere vagy túladagolás következtében fellépő) mérgezés. Lefolyás szerint megkülönböztetünk akut és krónikus mérgezést.

A méreg szervezetbe jutási helyét behatolási kapunak nevezzük, mely lehet az emésztőtraktus, a légutak, a bőr, a szem kötőhártyája, az érpálya, esetleg a húgyivarszervek.

A méreg bejutása és a tünetek megjelenése közötti idő a lappangási (latencia-) idő.

A mérgezés bekövetkezéséhez egyszerre vagy több részletben elegendő mennyiségű méregnek kell bejutni a szervezetbe és ott mérgező koncentrációt elérnie. A méreg koncentrációját a szervezetben a felszívódás és kiválasztás viszonya szabja meg.

A méreg a szervezetből a vesén, a tápcsatornán és a tüdőn keresztül választódhat ki, változatlan, átalakított, esetleg teljesen lebontott formában.

A mérgezés súlyossága a méreg és a szervezet következő tulajdonságaitól függ:

· Toxicitás. Minél kisebb mennyiség mérgező, annál toxicusabb a méreg; (a „dosis toxica minima” azt a legkisebb mennyiséget jelenti, amely kiváltja a mérgezést, a „dosis letalis minima” pedig az a legkisebb mennyiség, amely halálos mérgezést okoz).

· Mennyiség, töménység. Az utóbbi főleg maró mérgezésekben fontos.

· Halmazállapot, diszperzitás. Ugyanazon anyag mérgezőbb vagy kevésbé mérgező voltát jelentheti (például ólomdarab vagy -reszelék).

· Expozíciós (behatási) idő. A mérgek egy része kis töménységben, hosszú időn át hatva épp oly súlyos mérgezést okoz, mint nagy töménységben rövid idő alatt, ezt a 

Haber-féle törvény fejezi ki: 

c x t = k 
(koncentráció és az idő szorzata konstans).

· Kumulatív készség; anyagi kumuláció. A méreg több alkalommal, mérgezést nem okozó kis mennyiségben kerül a szervezetbe, felhalmozódik, és megfelelő koncentrációt elérve mérgezési tüneteket vált ki. Biológiai kumuláció: a több alkalommal bekerült méreg kiürül a szervezetből, az egyes adagok hatásai azonban összegződnek (ezt allobiosisnak nevezzük).

· Behatolási kapu. A mérgezés súlyossága szempontjából fontos, mert például a vérpályából vagy a légutakból pillanatok alatt, míg a bőrön keresztül lassabban szívódik fel a méreg.

· A méreg koncentrációja a szervezetben. A gyorsan felszívódó és lassan kiválasztódó méreg súlyos, a lassan felszívódó és ehhez képest gyorsan kiválasztódó méreg enyhe lefolyású mérgezést okoz.

· A mérgezettnek a mérgezést megelőző állapota, egészséges vagy beteg volta is befolyásolja a mérgezés súlyosságát.

· A szervezet érzékenysége vagy túlérzékenysége a méreggel szemben: kisgyermekek, öregek, arterioscleroticusok, vörös hajú, fehér bőrű egyének érzékenyebbek.

A szervezetbe jutott méreggel szemben a szervezet a következő mócion védekezik:

· A méreg további bejutását gátolja (hangrés-, szemhéjgörcs, öklendezés).

· A bejutott mérget igyekszik eltávolítani (könnyezés, tüsszentés, köhögés, hányás, hasmenés, verejtékezés, fokozott diuresis).

· A bejutott mérget lebontja, átalakítja (többnyire) nem vagy kevésbé mérgező vegyületekké (főként a máj detoxikáló tevékenysége révén).

· A keringésből kivonva egyes mérgeket a bőrben vagy a csontokban raktároz (ezüst, ólom).

Az ember tudatos, szervezett védekezése a mérgezésekkel szemben a profilaxis.

A mérgezés megállapítása, diagnózis

A heveny mérgezés időfaktora magas, ezért alapvető fontosságú a diagnózis mielőbbi megállapítása annak érdekében, hogy a megfelelő ellátást már a helyszínen el lehessen kezdeni. A diagnózis felállításához szükséges az anamnézis gondos felvétele és a helyszín pontos megfigyelése.

Az anamnézis felvétele a mérgezés bejelentésekor (telefonon vagy személyesen) kezdődik. 

A felteendő fontosabb kérdések:

Üzemben:

· Milyen vegyi anyagokkal dolgozott a beteg?

· Eddig egészséges volt-e?

· Rosszul lett-e más is?

· Előfordult-e az üzemben az utóbbi időben hasonló rosszullét?

· Van-e szellőzőberendezés, működik-e?

· Érkezett-e az utóbbi időben ismeretlen vagy közismerten mérgező anyag az üzembe?

Lakásban:

· Hangoztatott-e a beteg suicid szándékot, találtak-e búcsúlevelet?

· Milyen gyógyszerek találhatók a lakásban?

· Dolgoz(hat)ott-e a beteg mérgező anyaggal?

· Mikor látták utoljára a beteget, és akkor milyen állapotban volt?

· Ha gyermek: hozzájuthatott-e gyógyszerhez vagy egyéb mérgező anyaghoz?

Öngyilkossági kísérlet esetén elsősorban arra kell választ kapnunk, hogy mit, mennyit és mikor vett be a beteg?

Ha a kérdésekre pontos választ kapunk, és a betegen észlelt tünetek alátámasztják az anamnézisben nyert adatok helyességét, a mérgezés diagnózisának felállítása nem jelent nehézséget.

Sok esetben nem egyszerű a mérgezés megállapítása. Mérgezésre kell gondolni minden esetben, amikor egyébként egészséges ember különösebb előzmény nélkül, hirtelen, gyanús tünetek között rosszul lesz. vagy a betegen olyan tünetek jelentkeznek hirtelen, amelyek nem illeszthetők be a klinikai képbe. Gyanús tünetek például a hányás, hasmenés, eszméletzavar, tudatzavar stb. Megerősíti a gyanút, ha egy helyen és egy időben, hasonló körülmények között többen betegednek meg.

A mérgezés pontos diagnózisának felállítását több tényező megnehezítheti, amelyeket a diagnosztikus tevékenység során tekintetbe kell vennünk:

· Az orvos jó szándékú félrevezetése a beteg vagy a környezet által (a laikusok által leggyakrabban feltételezett okok valamelyikének hangoztatása: „megfáztam”, „megütöttem magam”, „elrontottam a gyomrom” stb.);

· A beteg nem tesz említést egyes anyagokról, amelyekkel dolgozott, mert nem tudja, hogy méreg.

· A beteg és környezete ellentmondó anamnézist ad.

· A beteg eszméletlen, és bizonytalan a heteroanamnézis.

· Gyermek a fenyítéstől félve letagadja, hogy tablettát vagy mérgező anyagot tartalmazó növényt vett be.

· Ha a méreg bejutása és az észlelés között rövid idő telt el, illetve a lappangási idő hosszú (12-48 óra), így még tünetszegény stádiumot észlelünk.

· A suicid beteg disszimulál.

· A tünetek alapján többféle mérgezés, illetve más-más betegség is felvetődik (például fejfájás, émelygés, hányás cerebrovascularis betegségre, étel- vagy CO-mérgezésre egyaránt utalhat);

· Ha a beteg többféle gyógyszert vett be, vagy több vegyszert használt.

· Ha alkohol és egyéb méreg egyidejűleg érvényesül (gyakran csak alkoholhatásnak tulajdonítják a képet).

· Ha narcoticus hatású gyógyszerek vagy vegyszerek excitatiós stádiumában sérülés keletkezett (például pápaszem-haematoma).

· Ha tömeges mérgezés esetén tömeghisztéria tört ki.

· Ha a mérgezés belgyógyászati vagy ideggyógyászati, néha sebészeti megbetegedés képében zajlik.

A mentőorvosnak rövid idő áll rendelkezésére a mérgezés jellegének a megállapításához, ezért elengedhetetlen, hogy jól ismerje a gyakran előforduló mérgezések „Blickdiagnosis”-ához szükséges, könnyen szembeötlő tüneteket:

· Eszméletlenség. Okozhatják altatószerek, neurolepticumok, kábító fájdalomcsíllapítók, szén-monoxid, etilalkohol, metilalkohol, petróleum, benzin, benzol, terpentin, metilbromid, triklóretilén stb.

· Tudatzavar. Okozhatja az előbbieken kívül atropin, muszkaridint tartalmazó gombák (párducgalóca, légyölő galóca), ólomtetraetil stb.

· Epileptiformgörcsroham. Okozhatja kinin. koffein, lidocain, cycloserin, aminophenazon, Redimyl, INH, Tetracor, foszforsavészterek, metilbromid, nikotin, CO stb.

· Izomgyengeség. Okozhatják altatószerek, CO (főleg az alsó végtagokon), foszforsavészterek, nikotin, vegyszerek (benzin, benzol, metilbromid, szénkéneg).

· Tág pupilla. Okozhatja atropin, kinin, kokain, LSD, kén-hidrogén, muszkaridin típusú gombák, scopolamin, hypoxia, illetve koponyaűri nyomásfoltozódás.

· Szűk pupilla. Okozhatják barbiturátok, kolineszteráz-bénítók, opiátok, muszkarin típusú gombák, parasympathomimeticumok.

· Nyálfolyás. Okozhatják centrális hatással: kolineszteráz-bénítók, muszkarin típusú gombák, parasympathomimeticumok (prostigmin, fizostigmin, pilocarpin, acetil-kolin); lokális mechanizmussal: maró mérgek (lúgok, savalt, Hg-sók; szublimát, oxicianát) stb.

· Szájszárazság. Okozhatja bárium, botulismus, Aktedron, atropin, Hibernal, Melipramin, opiátok, scopolamin, muszkaridin típusú gombák.

· Cyanosis. Okozhatják methaemoglobinképző mérgek (anilin, nitrobenzol, phenacetin), a légutak elzáródása, toxicus tüdőoedemát okozó gázok (nitrózus gázok, foszgén stb.).

· Bullák a bőrön (másodfokú égésnél keletkező hólyaghoz hasonlítanak). Okozhatják barbiturátok, CO, mustárgáz, metil-bromid.

· A lehelet szaga egyes mérgezéseknél diagnosztikus jelentőségű. Alkoholszagú leheletet észlelünk alkohol- és fenolmérgezésben, keserűmandula-szagú a lehelet cián- és nitrobenzol-mérgezésben, fokhagymaszagú foszfor-, foszforhidrogén-, szelén- és tellurmérgezésben.

A méregmaradék vizsgálata fontos a diagnózis felállításához, illetve bizonyításához. Az anamnézis ugyanis csak a mérgezés gyanúját veti fel, a gyanút az észlelt klinikai tünetek valószínűsítik, de csak konkrét laboratóriumi eredmények bizonyítják a mérgezést.

A mentőorvos kötelessége a beteggel együtt a méregmintát is beszállítani. A méregminta vizsgálatának szükségességét mindig a kórházi orvos dönti el.

Előfordul, hogy minden igyekezet ellenére sem sikerül a helyszínen a diagnózist felállítani. Ilyenkor a gyógyintézet beteget felvevő orvosával közölnünk kell a helyszínen szerzett értesüléseket és megfigyeléseket, mert ezzel nagy segítségére lehetünk a helyes diagnózis felállításában. A kórházi orvos sokszor csak a mentőorvos anamnézisére támaszkodhat, mert a zavart vagy eszméletlen betegtől lehetetlen bármit is megtudnia.

A mérgezettek ellátása

A mérgezettek ellátásánál döntő fontosságú a gyorsaság: ha a beteg megközelítése hosszabb időt vesz igénybe, telefonbejelentéskor a bejelentőt a méreg, illetve a mérgezés jellegétől függő tanáccsal kell ellátni. A tanácsok két csoportra oszthatók. A mérgezettek ellátását már a baleset helyszínén el kell kezdeni, ezzel megmenthetjük a beteg életét, megelőzhetjük a maradandó szervkárosodásokat, megrövidíthetjük a gyógyulási időt.

A helyszíni ellátással egyúttal előkészíthetjük a beteget a biztonságos, esetleg hosszú szállításra. A helyszíni ellátás akkor helyes, ha a kórházi terápia annak egyenes folytatása lehet. A mérgezettek ellátásában alkalmazott beavatkozások két csoportra oszthatók: aspecifikus és specifikus terápiára. Gázmérgezések esetén minden beavatkozást megelőz a beteg kimentése, ami sokszor csak műszaki mentéssel lehetséges!

Aspecifikus terápia

A keringés és a légzés fenntartása, illetve helyreállítása, a mérgezés jellegétől függetlenül. (A súlyos, terminalis vagy a klinikai halál állapotában lévő betegnél nincs idő annak kutatására, hogy a mérgezést mi okozza, erre csak a keringés és légzés helyreállítása után - a legjobb esetben eközben - kerülhet sor.) Egyes veszélyes mérgek esetében az eszköz nélküli (szájból orrba) lélegeztetés kontraindikált, mert veszélyezteti az ellátást végző egészségét (például cián-, foszforsavészter-, nikotin-, paraquatmérgezés).

Specifikus terápia

A méreg minőségének és mennyiségének, illetve az általa okozott megbetegedéseknek megfelelő speciális toxikológiai terápia, amelynek lényege a szervezet védekező mechanizmusának segítése.

Ennek lépései a következők:

· A méreg további hatását meg kell akadályozni: a beteg méreggel szennyezett ruháját levenni, a bőrét lemosni, szemét kiöblíteni stb.

· A gyomor-bél trtaktusban lévő mérget lévő mérget el kell távolítani.

· A felszívódott méreg kiürítését gyorsítani kell.

· A szervezetből el nem távolítható mérget hatástalanítani kell.

Alkalmazott eljárások

Hánytatás

A gyomorba jutott méreg eltávolításának legegyszerűbb, eszközt nem igénylő módszere; csak eszméleténél lévő, jól kooperáló beteget szabad hánytatni, gyermekeket csak kétéves kor felett. A hányás kiváltására 2-5 dl vizet, esetleg meleg, sós vizet itassunk a mérgezettel, majd a hátsó garatfalat ingereljük; sikertelenség esetén az eljárás megismételhető.

A hánytatás ellenjavallatai:

· Eszméletlenség;

· Maró mérgezés;

· Mosószerek, szappanok, detergensek okozta mérgezés;

· Szerves oldószerek (benzin, benzol, petróleum stb.) okozta mérgezés.

Gyomormosás

A gyomorban lévő méreg eltávolításának legbiztosabb módszere, a helyszíni ellátás fontos része. Általában a méreg bevételét követő hat órán belül lehet a gyomorból méregmaradékot kimosni; kivételt képez a gombamérgezés és az altatószer-mérgezés. (Gombamérgezésben a nehezen emészthető kitinváz miatt, altatószer-mérgezésben pedig a gyomor-bél peristaltica megszűnése miatt a méreg bejutása után még 12-24 óra elteltével is jelentős méregmaradék lehet a gyomorban.)
Eszméletlen beteget gyomormosás előtt intubálni kell, generalizált convulsio esetén görcsgátlás, majd intubatio után végezhető el a beavatkozás.

Indikációk és kontraindikációk:

· Abszolút indikaciója: helytől, időtől függetlenül azonnal el kell végezni alkilfoszfát-, súlyos barbiturát-, cián-, etilénglilcol-, gyilkos galóca, higanysók-, lidocain-, metilalkohol-, nikotin-, paraquat-, szén-tetralclorid-mérgezés esetén.

· Abszolút kontraindikációja: marószer-mérgezés.

· Relatív indikációja: a gyógyintézet távolsága és a per os méreg mennyiségétől függően kell dönteni a helyszíni gyomormosás végzéséről.

· Relatív kontraindikációja: aortaaneurysma, oesophagusvarix vagy -strictura.

Adszorbensek és hashajtók adása

A hánytatást, illetve gyomormosást követően vízoldékony mérgek esetén 2 evőkanál magnézium-szulfát vagy nátriumszulfát oldatába szuszpendált 2 evőkanál Carbo medicinalist itatunk a beteggel, vagy a gyomormosás végén, a szondán keresztül a gyomorba töltjük.

Lipoidoldékony mérgek esetén 100-200 ml Paraffinum liquidumot adjunk a mérgezettnek. A paraffinolaj megköti a lipoidoldékony anyagokat, megakadályozza a felszívódásukat és hashajtó hatású is.

A felszívódott méreg kiürülésének gyorsítása

Gyógyintézeti feladat, nem képezi a helyszíni ellátás részét. 

A következő módszerek ismeretesek:

· Forszírozott diuresis. Vesén át kiválasztódó mérgek esetén a méregeliminatio egyik legegyszerűbb, de hatásos módja. Folyamatos, bőséges infúzió adásával el kell érni az 500 ml/h feletti, a napi 10-20 liternyi vizeletürítést. Dializálható mérgel, például barbiturátok, salicylatok kiürítésére használható. Veseelégtelenség, szívelégtelenség, agyoedeema esetén alkalmazása kontraindikált.

· Peritonealis dialysís. Az intraabdominalisan bejuttatott mosófolyadékba átdiffundál a méreg a peritoneumon mint semipermeabilis hártyán keresztül. A mosófolyadék leengedésével távolítjuk el a szervezetből a mérgező anyagot.

· Haemodialysis. Elvi lényege megegyezik a peritonealis dialysisével, de ennél az eljárásnál extracorporalisan, semipermeabilis hártyán keresztül megy végbe a méregeliminatio.

· Haemoperfusio. A ma ismert leghatásosabb méregeliminatiós eljárás; lényege, hogy a beteg vérét védőfilmmel bevont aktív szenet tartalmazó kapszulán áramoltatjuk át, eközben a szén a vérből egyes anyagokat, mérget abszorbeál. Óriási előnye a haemodialysissel és a peritonealis dialysissel szemben, hogy a méreg haemoperfusiós eltávolítását nem befolyásolja a molekulatömeg, a vízben oldhatóság és a fehérjekötődés sem. Az adszorpció mértékét a szénfilteren való vérátfolyás sebessége és a méregnek az abszorpciós anyaghoz való affinitása határozza meg.

A szervezetből el nem távolítható méreg hatástalanítása, közömbösítése, megkötése, illetve kevésbé toxikus vegyületté átalakítása antidotumok, gyógyszerelt adásával. Minthogy a potenciális mérgezések száma meghaladja a tízezret, a valóban hatásos antidotumok száma pedig nem éri el az ötvenet. ezért antidotumnak kell tekintenünk minden gyógyszert, amely kontraindikáció nélkül, esetleg mérlegelt relatív kontraindikációval a beteg állapotát kismértékben is javítja.

Teendők a helyszínen

A felsorolt elvek alapján - időrendi sorrendben - a mentőorvos legfontosabb helyszíni és szállítás közbeni teendői a következők:

· Fel kell mérni, hogy megközelíthető-e a beteg, vagy szükség van kimentésre/műszaki mentésre?

· Meg kell állapítani, hogy eszméletén van-e vagy sem; ha eszméletlen, légútbiztosítás az első teendő (gyakran előfordul, hogy a beteg eszméletlenséget színlel).

· Megvizsgáljuk a légzést és a keringést; ha a beteg a klinikai halál állapotában van, azonnal újraélesztést kezdünk; biológiai halál esetén azonnal értesíteni kell a rendőrséget és megérkezésükig a helyszínt biztosítani kell.

· Convulsio észlelése esetén görcsgátló terápiát kezdünk.

· Ha a beteg légzése és keringése kielégítő, de nincs garatreflexe, a száj-garatűr toalettet követően endotrachealis intubációt végzünk, a mélyebb légutakból pedig intubáció után a tubuson keresztül szívjuk fe a váladékot (ha nem sikerül a beteget intubálni, a nyelv hátracsúszását Mayo- vagy Guedel-tubussal akadályozzuk meg).

· Nyitott venát biztosítunk.

· Ezután a rutinvizsgálatokat végezzük: vérnyomásmérés, pulzusszámlálás, szív-, tüdőhallgatás, reflexvizsgálat, GCS felmérése, a has megtapintása, hőmérsékletmérés, (a hólyag teltségéből következtethetünk a beteg eszméletlenségének időtartamára).

· Elvégezzük a szükséges specifikus toxikológiai beavatkozásokat.

· Eltávolítjuk a beteg gyűrűjét, karóráját, fülbevalóját, mert ezek - különösen barbiturát- és CO-mérgezett betegen - rövid idő alatt decubitust okoznak (a környezet felvilágosítására ügyelni kell).

A légzést és a keringést rendezni kell, mielőtt megmozdítanánk a beteget; a több órája eszméletlen beteg légzése és keringése gyakran a legkisebb mozgatásra megáll, ezért úgy kell a hordágyra helyezni, hogy a hordágyat a beteg szintjéig emeljük, majd az orvos, a hozzátartozók, munkatársak segítségével a beteget óvatosan húzzuk rá; ezután a hordágyat letesszük és 1-2 percig figyeljük, hogy megáll-e a beteg légzése és esetleg a keringése is; ha igen, aspecifikus terápiát kezdünk, esetleg ROKO segítségét kérjük.

A mérgezett állapota szállítás alatt gyorsan változhat. Fontos a szállítás megkezdése előtt a beteg gondos előkészítése és a szállítás alatti állandó figyelése. Kritikus állapotú beteget EKG-, pulzoximéter-, illetve lehetőség szerint kapnográf-monitorozás mellett szállítsunk gyógyintézetbe.

Ha a beteg szállítása közben bármilyen beavatkozás szükséges, „esztelen rohanás” helyett mindig álljunk meg, fogjunk hozzá a beteg ellátásához, és ha segítségre van szükségünk, ott varjuk meg a ROKO-t. (A mentőorvos nem azért van a mentőgépkocsin, hogy a gépkocsivezetőt nagyobb sebesség elérésére ösztökélje, hanem azért, hogy a beteg finom állapotváltozásait is felismerje és szállítás alatt is az aktuális állapotnak megfelelően kezelje.)

Mérgezés vagy annak gyanúja esetén sohasem szabad a beteget a helyszínen hagyni! Véletlen balesetnél rábeszéléssel, suicid kísérlet esetén - ha másképpen nem megy - akár rendőri segítséggel is gyógyintézetbe kell a beteget szállítani.

Gázmérgezések

A gázok közös tulajdonsága, hogy a légutakon keresztül bejutva a szervezetbe hypoxiát, illetve anoxiát okoznak. A CO szén-monoxid-haemoglobin (COHb) képzésével, a cián a légzőferment bénításával, a klór, a foszgén és a nitrózus gázok a légzőfefüfet nagyfokú csökkentésével járó toxikus tüdőoedema révén.

A mérgező gázok töményen belélegezve többnyire reflektorikus légzésbénulást, így halált okoznak; a cián és a kénhidrogén kisebb koncentrációban is. Egyes gázok kis koncentrációban, hosszú időn át belélegezve éppen olyan súlyos mérgezést okozhatnak, mint nagy töménységben, rövid idő alatt. Néhány gázt igen kis koncentrációban elvileg korlátlan ideig elviselünk, minden kimutatható károsodás nélkül (például CO).

Ammóniamérgezés (intoxicatio cum NH3)

A vegyiparban és hűtőberendezések töltésére használatos szúrós szagú gáz belélegezve a nyálkahártyán (a légutakon, a tüdőben és a szem kötőhártyáján) lévő vízzel ammónium-hidroxiddá (NH4OH = szalmiákszesz) alakul, és mint erős lúg, colliquatiós necrosist okoz. A klórgázhoz hasonlóan „irrespirabilis” gáz.

Tünetek. Nagy koncentrációban belélegezve glottis- és bronchusgörcsöt, perceken belül fulladásos halált okoz. Kisebb koncentrációban könnyezés, nyál- és orrfolyás, dyspnoe, fuldokló köhögés, mellkasi fájdalom, véres köpet, glottisgörcs, majd gyorsan kialakuló glottisoedema a jellemző. Néhány óra múlva esetleg tüdőoedema, toxikus pneumonia alakul ki.

Terápia

· Kimentéshez védőfelszerelés (légzőkészülék) szükséges, hordágyon, szigorúan fekve szállítva, mozgást, beszédet megtiltva kell a beteget a gáztérből eltávolítani.

· Asszisztált vagy szükség esetén kontrollált lélegeztetés lehetőleg oxigéndúsítással.

· Köhögéscsillapítás (például Contramal 50 mg iv.).

· Kifejezett bronchospasmus esetén β-adrenerg-receptor agonista készítmény inhaláltatása.

· Steroidkészítmény a tüdőoedema profilaxisára (például 40-80 mg Solu-Medrol iv.).

· Tüdőoedema esetén nitroglycerin (spray vagy sublinguafis tabl.), Furosemid (40-80 mg iv.), corticosteroidkészítmény iv., súlyos esetben lélegeztetés PEEP-szeleppel (3-5 H2Ocm, lehetőleg intubálás után), ha a gyógyszeres terápia nem hatásos.

· Lidocain 1-2%-os oldatának szembe cseppentése után a szem kiöblítése bő, tiszta vízzel.

· Lidocain spray (10%-os) a száj, az orr és a garat nyálkahártyájának lokális fájdalomcsillapítására.

· A bőrre került ammóniát bő, tiszta vízzel öblítsük le, a fagyási sérülések elkerülésére.

Arzén-hidrogén-mérgezés (intoxicatio cum AsH3)

Színtelen, fokhagymaszagú gáz; arzénnal szennyezett fémek savkezelése kapcsán, továbbá arzénnel szennyezett ferroszilícium vagy kalcium-karbid (nedvesség hatására történő) bomlásakor keletkezik.

40-50 ml gáz belégzése halálos, de még igen nagy hígításban is kifejlődik a mérgezés.

Tünetek. 2-6 órai latenciaidő után jelentkeznek: szédülés, fejfájás, hidegrázás, gyengeségérzés, hányinger, hányás; majd kb. 8-12 óra múlva a bőr jellegzetes bronzszínű elszíneződése, amely a nagyfokú haemolysis és a methaemoglobinaemia okozta cyanosis kombinációjának eredménye. Sok esetben tüdőoedema súlyosbítja a kórképet. A vesetubulusok eltömeszelődése oliguriához, anuriához, majd uraemiához vezet.

Terápia:

· Kimentéshez védőfelszerelés szükséges!

· Bőséges krisztalloid infúzió a veseműködés elősegítésére.

· Natrium-hydrogencarbonat (1 mmol/ttkg) a vizelet alkalizálására (a savanyú vegyhatású vizelet elősegíti a tubulusokban a haemoglobin és a methaemoglobin kicsapódását).

Ciánmérgezés (intoxicatio cum HCN)

A mérgezés gyakori formai:

· Inhalatiós mérgezés féregirtásra használatos ciángáztól.

· Per os mérgezés amigdalint tartalmazó keserűmandula vagy barackmag fogyasztásakor.

· Galvánozásnál, a fémiparban, a fényképészetben kiterjedten használt ciánsók (gyakran használt sói közül a kálium-cianid) véletlen vagy suicid célú bevétele.

· Nitrogéntartalmú szerves anyagok égésekor keletkező cián és mérgező szerves cianidok belégzése.

Bármilyen formában jut a cián a szervezetbe, a mérgezést mindig a HCN okozza, amely a barackmagból vagy a keserűmandulából ugyancsak a magban található emulzin hatására keletkezik, kálium-cianidból pedig a gyomorsósav hatására hasad le. A keserűmandula-szagú méreg a szervezetben felszívódva a citokrómoxidázt bénítja, és ezzel képtelenné teszi a szövetek sejtjeit az oxigén felvételére. Így az oxigénnel telített artériás vér keringése ellenére „belső fulladás” következhet be. Az oxidatív foszforiláció gátlása miatt súlyos lactatacidosis alakul ki. A postmortalisan is élénkpiros vér az oka annak, hogy a ciánmérgezett cadaveren élénkpiros hullafoltok láthatók.

Tünetek. A mérgezés lefolyása négy stádiumra osztható:

· Prodromalis;

· Asthmaticus;

· Convulsiv;

· Paralyticus.

Súlyos mérgezés esetén e stádiumok nem figyelhetők meg, mert a mérgezett a méreg belégzésének pillanatában hirtelen összeesik és meghal.

Kevésbé súlyos esetben, kis koncentrációjú HCN belégzésekor vagy amigdalint tartalmazó magvak forrasztásakor a stádiumok egymásba folyva követik egymást. Ilyenkor a tünetek: hyperaemiás arc, könny- és nyálfolyás, hányinger, hányás, fejfájás, szédülés, fülzúgás, mellkasi szorító érzés, dyspnoe. Az eszméletlenség és a csaknem ezzel egy időben jelentkező convulsiók már a súlyos mérgezés tünetei: kezeletlen esetben várható a paralyticus szak és a halál.

Terápia:

· Inhalatiós mérgezés esetén a beteget azonnal szabad levegőre visszük. Vigyázat! A gáztérbe megfelelő(!) védőeszköz nélkül behatolni - még pillanatokra is - életveszélyes!

· Per os mérgezésben - ha a beteg állapota megengedi - gyomormosást végzünk, 2o/oo-es káliumpermanganát oldattal. A gyomormosás végén szondán át 3 dl vízben 1 evőkanál nátrium-szulfátot oldva, ebben szuszpendált 2 evőkanál Carbo medicinalist töltünk a gyomorba.

· Ha a mérgezett eszméletlen, azonnal intubáljuk és tiszta oxigénnel 5-10 H2O cm nyomással PEEP-szeleppel lélegeztetjük Ruben-ballonnal, illetőleg respirátorral. Ezzel nemcsak időt nyerünk a további kezeléshez, hanem várható, hogy az oxigén nagy feleslege a tömeghatás útján leszorítja a ciánt a légzőfermentről (az eljárás csak kisegítő szükségmegoldás). Fontos, hogy a normális nyomású O2 inhalatiója hatástalan, alkalmazása értelmetlen, felesleges időpazarlás!

· Vénabiztosítás, a lactacidosis korrekciójára 1 mmol/ttkg NaHCO3.

· Kobalt-EDTA (etilén-diamin-tetraacetát-dikobalt, Kelocyanor) 1,5%-os oldatából 20-40 ml azonos mennyiségű 40%-os glucosummal hígítva iv. (A ciánt a légzőfermentről leszakítja, vele komplex kötést alkot, és a széklettel, illetve a vizelettel atoxikus formában eltávolítja a szervezetből.

Ha Co-EDTA nem áll rendelkezésünkre:

· Methaemoglobinképzés céljából Na-nitrosumot (10%-os oldatból 2-3 ml) adunk lassan iv., vagy nitroglycerin sprayt adunk sublingualisan. (A methaemoglobinhoz a ciánnak kisebb ugyan az affinitása, mint a citokrómoxidázhoz, de ha a vérben jelentős a methaemoglobin-koncentráció, a tömeghatás törvényének megfelelően az arány nagy mennyiségű cián-methaemoglobin és kevés citokrómoxidáz-cián irányába tolódik el.)

· Metilénkéket (1 %-os oldatból 3-10 ml) a methaemoglobinaemiát jelző cyanosis megjelenése után kell adni. Mint redoxikatalizátor gyorsítja a methaemoglobin visszaalakulását haemoglobinná, amelyhez a cián nem kötődik, és így szabaddá válik.

· Na-tioszulfát (10%-os oldatból 20-40 ml) a szabaddá váló ciánt alakítja alig mérgező vegyületté, tiociánsavvá, más néven rodánhidrogénsavvá, illetve ennek sóivá, rodanátokká.

Újabb közlemények antidotumként a nagy dózisban adott hydroxocobalamin kedvező hatásáról számolnak be, ugyanis a szevezetben lévő ciánt megkötve cyanocobalaminná (B12-vitaminná) alakul.

Foszforhidrogén-mérgezés (intoxicatio cum PH3)

Az arzénhidrogénhez hasonlóan fokhagymaszagú gáz; foszforral szennyezett kalciumkarbid használatakor, valamint sárga foszfor előállításakor keletkezik. A mezőgazdaságban rágcsálóirtásra, csávázásra használják cink-foszfid vagy alumínium-foszfid formájában, amelyből a talaj nedvessége hatására foszfor-hidrogén szabadul fel. Igen toxikus gáz, elsősorban a nagy oxigénigényű szerveket (tüdő, agy, máj, vese, szív) károsítja.

Tünetek. A mérgezés két fázisban zajlik. Az első fázisban a légutakat izgatja, köhögés, dyspnoe lép fel, majd rövid lappangási idő után fejfájás, szédülés, hányinger, hányás, gyomortáji fájdalom, esetleg hasmenés, ezt követően eszméletlenség, convulsiók; majd shock, tüdőoedema és légzésbénulás tüneteivel halál következhet be. Nagy koncentrációban belélegezve légzésbénulás következtében azonnal halálos.

A második fázisban - amely túlélés esetén az elsőt 1-2 nappal követi - a száj-garatban pontszerű bevérzések keletkeznek, majd icterus alakul ki. Ez súlyos májkárosodás, atrophia hepatis flava jele, ami néhány napon belül társuló vesekárosodással együtt (hepatorenalis syndroma) halálhoz vezet. A kimenetelt végzetessé teheti hypoglykaemia, dysproteinaemia, prothrombinszint-csökkenés és haemorrhagiás diathesis is.

Terápia:

· Szükség esetén légútbiztosítás, lélegeztetés, lehetőleg oxigéndúsítással.

· Vénabiztosítás.

· Convulsiók esetén diazepam (Seduxen 10-20 mg iv.).

· Toxikus tüdőoedema esetén corticosteroid, Furosemid iv.

Foszgénmérgezés (iontoxicatio cum COCL2)

A vegyi és a gyógyszeriparban nélkülözhetetlen, szúrós - kis töménységben rothadó almára, dohos szénára emlékeztető - szagú gáz, amely az I. világháborúban a halálos gázmérgezések 80%-át okozta. A legveszedelmesebb mérges gázok közé tartozik. Az egyébként nem mérgező freongázból - amely a sprayk hajtógáza - foszgén szabadul fel. ha izzó felületre kerül. Ingerhatása gyenge, mivel kevéssé vízoldékony. Jelenlétében a dohányfüst kellemetlen ízűvé válik, így a „dohányfüst-reakció” alapján az alattomosan támadó gáz már kis töménységben is észrevehető. Vízben sósavra és szénsavra bomlik, de a foszgénhatás a teljes molekulához kötött.

Elektíve hat az alveolusok epitheljére és a tüdőkapillárisok endothelsejtjeire, aminek következtében ezek permeabilitása nő, plasma lép ki a kapillárisokból az alveolusokba, toxikus tüdőoedema alakul ki, majd anoxia vet véget a beteg életének. Ha sikerül megállítani a plasmakiáramlást és a beteg oxigenizációját fenntartani, az alveolusokból megindul a plasma visszaáramlása az érpályába.

Tünetek. A foszgén tömény belégzése bronchusgörcs következtében 1-2 percen belül fulladásos halált okoz. Kisebb koncentrációban belélegezve könnyezés, köhögés, retrosternalis és epigastrialis fájdalom keletkezik. A hyperaemiás, duzzadt nyálkahártyával kialakuló bronchitis 1-2 nap alatt spontán gyógyul.

Típusos, súlyos mérgezésben enyhe kezdeti tünetek, majd 5-10 órai panaszmentes lappangási idő után, gyakran az éjszakai órákban, hirtelen nehézlégzés és cyanosis támad. A légzés felületes és szapora (ún. „kutyalégzés”). Nyugtalanság, majd apathia észlelhető. A cyanosis egyre fokozódik, a beteg véres-habos köpetet ürít. Állapotának fokozatos romlása párhuzamos a légzőfelületet csökkentő tüdőoedema növekedésével.

Terápia:

· A kimentéshez védőfelszerelés szükséges! Szigorúan hordágyon szállítva (a tünetmentes szakban is) mozgás-, sőt beszédtilalom mellett kell eltávolítani a gáztérből a mérgezettet. Legfontosabb az abszolút nyugalom, ugyanis a foszgén belégzéskor csak a működő alveolusok falát és az itt futó kapillárisokat támadja meg! A baleset helyszínén és a szállítás alatt a beteget félülő helyzetbe kell hozni!

· A szennyezett ruhát, amelyre a gáz adszorbeálódott, el kell távolítani, a bőrt le kell mosni!

· Oxigénnel dúsított levegő belélegeztetése a csökkent légzőfelület jobb kihasználását segíti. Légzésbénulás esetén eszközös lélegeztetés szükséges.

· A köhögés. illetve a fulladásérzés csökkentése.

· Tüdőoedema esetén nitroglycerin (sublingualisan 1-2 tabl.), corticosteroid, Furosemid (40-80 mg) iv.

Kén-dioxid-mérgezés (intoxicatio cum SO2)

A kohászatban, a gumi- és cellulóziparban, valamint hűtőházakban nagy nyomás alatt tartott, fojtó szagú gáz. Belélegezve a nyálkahártyán (szem kötőhártyája, légutak, tüdő) a vízzel kénessavat képez, amely nyalkahártya-izgalmat, a tüdőben tüdőoedemát okoz. A kénessav a szervezetben szulfátokká oxidálódik és a vizelettel távozik.

Tünetek. Lásd a klórgázmérgezést.

Terápia. Megegyezik a klórgázmérgezés terápiájával.

Kénhidrogén-mérgezés (intoxicatio cum H2S)

Állati és növényi fehérjék rothadásakor keletkező, a levegőnél nehezebb, kis koncentrációban záptojás-, nagyobb koncentrációban édeskés szagú gáz, a szennyvízcsatornákban lévő „kloakagáz” 2-8%-a. Megtalálható ezenkívül bányákban, barlangokban, vegyi gyárak emésztőgödreiben, derítőiben stb. Belélegezve a nedves nyálkahártyán Na2S képződik belőle, amelynek erős lokális izgató hatása van, másrészt a ciánhoz hasonlóan bénítja a légzőfermentet, és belső fulladást okoz.

A kénhidrogén in-vivo nem kötődik a haemoglobinhoz, postmortalisan azonban verdokromogénképződés következtében a vér szennyeszöld színűvé válik; ez okozza a jellemző élénkzöld hullafoltokat.

Tünetek. Kis koncentrációban izgatja a szem kötőhártyáját és az orr-gége nyálkahártyáját, könnyezést, orrfolyást, köhögést okoz. Nagyobb töménységben belélegezve fél órán belül fejfájás, szédülés, hasmenés, később dysuria jelentkezik. Súlyos esetben eszméletlenséget, rövid idő alatt halált okoz.

Terápia:

· A mérgezettet szabad levegőre kell vinni. Ehhez műszaki mentés szükséges, mert csak légzőkészülékkel szabad az aknába vagy csatornába hatolni. (Védőfelszerelés nélkül a gáztérbe menni életveszélyes, ezért tilos!)

· Szükség esetén eszközös lélegeztetés, lehetőleg oxigénnel dúsított levegővel. 

· Na-nitrosumot (10%-os oldatból 2-3 ml-t) adunk lassan iv., methaemoglobin-képzés céljából. A methaemoglobin kompetitíve megköti a hidroszulfid-aniont, ezáltal a citokrómoxidáz reaktiválódik.

· A szemet, orrot, garatot bő vízzel kimossuk.

Klórgázmérgezés (intoxicatio cum Cl2)

A vegyiparban, továbbá színtelenítő- és fertőtlenítőszerként használatos. Szúrós szagú, sárgászöld gáz. Belélegezve a nyálkahártyákon (kötőhártyán, légutakon) vízzel sósavat képez, nyálkahártya-izgalmat és toxikus tüdőoedemát okoz.

Tünetek. Súlyosságuk a belélegzett gáz koncentrációjától függ. Nagy koncentráció esetén glottis- és bronchusgörcs révén perceken belül fulladásos halált okoz. Közepesen súlyos mérgezésben glottisgörcs (csak a következő légvételig), majd görcsös köhögés, ún. „klór-köhögés”, fulladásérzés, nehézlégzés, cyanosis, nyál- és orrfolyás, könnyezés és mellkasi fájdalom jelentkezik. Néhány óra múlva tüdőoedema, pneumonia alakulhat ki.

Terápia:

· A beteget a gáztérből el kell távolítani, hordágyon szállítva, szigorú mozgástilalom mellett. (Műszaki mentés!)

· Szükség esetén lélegeztetés, lehetőleg oxigénnel dúsított levegővel.

· Köhögéscsillapítás (például 50 mg Contramal iv.).

· Tüdőoedema esetén nitroglycerin (spray vagy sublingualis tabl.), Furosemid (40-80 mg iv.), corticosteroid-készítmény iv., súlyos esetben lélegeztetés PEEP-szeleppel (3-5 H2O-cm, lehetőleg intubálás után), ha a gyógyszeres terápia nem hatásos.

· Szem, orr, garat átöblítése tiszta vízzel.

· Lidocain 1 %-os oldatának szembe cseppentése.

· Lidocain spray (10%-os) a száj-, orr-, garatnyálkahártyára.

Nitrózusgáz-mérgezés (imtoxicatio cum NO, NO2)

Nitrózus gázoknak nevezzük a nitrogén különböző oxidjainak keverékét, ezek vöröses színű, erősen mérgező gázok. Keletkeznek filmek égésekor; robbanáskor mint az explóziós gáz alkotórészei; salétromsavnak fémekkel, szerves anyagokkal való érintkezésekor; a vegyiparban nitráláskor; zárt, szűk légtérben hegesztéskor (magas hőre a levegő oxigénje és nitrogénje nitrogén-oxiddá egyesül); silógödörben silótakarmányból fermentatív úton. Belégzéskor a gáz a nyálkahártyákon (szem, légutak, tüdő) lévő nedvességgel salétromsavat és salétromossavat képez, amelyek kis koncentrációban is tüdőoedemát okoznak. Ezenkívül methaemoglobin képződik és nitrithatás érvényesül. A mérgezés súlyossága nemcsak a belélegzett gáz mennyiségétől, töménységétől, az expozíció időtartamától, hanem a különböző nitrogén-oxidok arányától is függ.

Tünetek. Lokális izgalmi tünetek (köhögés, könnyezés) csak nagyobb töménység esetén jelentkeznek, kisebb koncentrációban nem vagy alig észrevehetően. Így a 2-10 órás lappangási idő alatt a betegnek nincs betegségtudata, sőt ha a várható veszélyre figyelmeztetik, legtöbbször nem hiszi el. Jellemző lehet már a lappangási idő alatt a citromsárga köpet, amely xantoproteintől származik. Később a köret barnás, majd véres lehet. A beteg arca a nitrithatás miatt kipirulhat, vagy a methaemoglobinaemia miatt cyanoticus, esetleg palaszürke árnyalatú lehet.

A nitrózusgáz-mérgezés négy típusban jelentkezhet:

· Shockrípus. Tömény gáz belégzése után következik be, direkt savhatásként; a belégzés után azonnal fuldoklás, convulsiók, apnoe következik be és a beteg meghal.

· Irreverzíbilis típus. 2-3 óra alatt letális kimenetelű, toxikus tüdőoedema miatt. 

· Reverzíbilis típus. Rövid expozíció esetén alakul ki. 5-30 perces lappangási idő után dyspnoe, cyanosis, hányinger, hányás, zavart sensorium, esetleg eszméletvesztés a jellemző. Tüdőoedema nem fejlődik ki. A tünetek a szabad levegőn hamar elmúlnak.

· Klasszikus típus. Közvetlenül a belégzés után köhögés, mellkasi szorító érzés, hányinger, hányás jelentkezik, de a beteg hamar panasz- és tünetmentessé válik. (Kis koncentráció esetén az azonnali tünetek hiányozhatnak is.)

Leggyakrabban 6-12 órás panaszmentes lappangási idő után heves, görcsös köhögési roham, dyspnoe, cyanosis, szorongás, félelemérzés, tachycardia, subfebrilitas, citromsárga, majd rubiginosus, véres köpet jelenik meg, majd a toxikus tüdőoedema fulladás és keringési elégtelenség következtében halálhoz vezet.

Terápia. A teendők megegyeznek a foszgénmérgezésnél leírtakkal, methaemoglobinaemia esetén az ellátást metilénkékkel (5-10 ml iv.) egészítjük ki.

Szén-dioxid-mérgezés (intoxicatio cum CO2)

A levegőnél nehezebb, színtelen gáz. Borospincék, emésztőgödrök és silómedencék alján halmozódik fel. A gáz belégzése nemcsak úgy következhet be, hogy valaki gázzal telt helyiségbe lép, hanem úgy is (ez a gyakoribb), hogy a szén-dioxiddal félig telt helyiségben, ahol esetleg már hosszabb ideje dolgozik, valamiért lehajol, s így a mélyebb részen elhelyezkedő tömény gázt lélegzi be. Ennek gyakran a beteg segítségére siető elsősegélynyújtók is áldozatul esnek, amikor a földön fekvő beteghez lehajolnak.

Tünetek. Kis töménységben (4-5%) a légzőközpontot izgatja, nagyobb töménységben (20%) bénítja. Tömény gáz belégzése azonnali halált okoz. )ól használható „vészjelző” az égő gyertya, ez ugyanis már 10% szén-dioxidot tartalmazó gáztérben elalszik.

Terá pia:

· Eltávolítás a gáztérből (műszaki mentés!).

· Lélegeztetés maszkkal, intubatio, majd eszközös, illetve gépi lélegeztetés, oxigénnel dúsított levegővel. (Oxigén híján hyperventilatio.)

· Keringésmegállás esetén újraélesztés.

· 1 mmol/ttkg NaHCO3 a gyorsan kialakuló súlyos acidosis kompenzálására.

Szén-monoxid-mérgezés (intoxicatio cum CO)

A szén-monoxid a levegőnél valamivel könnyebb, színtelen, szagtalan gáz. Könnyen áthatol a falakon, a mennyezeten, földrétegen. Tisztán laboratóriumban állítható elő, de sokféle gázban megtalálható: a világítógáz, a széngáz, a kipufogógáz, a generátorgáz jelentős mennyiségben tartalmaz CO-t. A földgázban nincsen CO, de tökéletlen égésekor keletkezik, ilyen módon okozhat CO-mérgezést.

A CO bármilyen koncentrációban belélegezve mérgezést okoz (c x t = k), mert 250-300-szor nagyobb az affinitása a haemoglobinhoz, mint az oxigénnek. A gázcserére alkalmatlan haemoglobin (COHb) képződése következtében hypoxaemia keletkezik, ennek minden következményével. Emellett különböző enzimeket is gátol a CO (katalázokat, oxidázokat, transzaminázokat). A tüdőn át jut a szervezetbe, és azon keresztül változatlanul távozik.

A belélegzett CO kb. 50%-a távozik a szervezetből 1 óra alatt, ha a beteg friss levegőn van.

A leggyakrabban előforduló gázmérgezések egyike.

Tünetek. A mérgezésnek négy szakasza ismeretes:

· Kábulási szak. Halántéktáji lüktető fejfájás, fülzúgás, szédülés, hányinger, hányás, kábultság, zavartság, esetleg izgatottság. Jellegzetes lehet, de nem következetesen megjelenő tünet a bőr cseresznyepiros színe. Coronaria-betegeken angina, esetleg akut myocardialis infarctus alakulhat ki. Az alsó végtagokon kezdődő és később itt kifejezett izomgyengeség a jellemző (elkülönítési szempontból is fontos.)

· Convulsiós szak. Eszméletlenség, a felső végtagok hajlítóizmainak fokozott tónusa, majd görcse, trismus, később az egész testre kiterjedő tonusos-clonusos görcsök jelennek meg. Ritmuszavarok léphetnek fel, hypotonia észlelhető. A beteg a székletét maga alá bocsátja. Hányás, aspiratio és trismus együttesen a magára hagyott, illetve későn megtalált beteg biztos halálát jelenti.

· Asphyxiás, fulladásos, másként bénulásos szak. Eszméletlenség, teljes areflexia, tónustalan izomzat, légzésbénulás, majd halál jellemzi.

· Gyógyulási szak vagy maradandó agyi elváltozások szaka. Az előbbi rövid, az utóbbi hosszú coma után várható. ha a beteg sensoriuma 1-2 napon belül nem tisztul fel. Maradandó károsodásként előfordulhat parkinsonismus, apalliumos szindróma, ataxiás tünetcsoport; de neurológiai tünetek nélkül pszichikai zavarok is megmaradhatnak: amnesia, akaratgyengeség, alvászavar.

A tünetek és a vér COHb-tartalma közötti összefüggés általában a következő:

10% COHb
Tünetmentesség,

20% COHb
Enyhe fejfájás, mozgás közben szaporább légzés,

30% COHb
Fejfájás, nyugtalanság, gyengeség, hányinger, szívdobogás, 

40-50% COHb
Zavartság, aluszékonyság, mozgáskísérletre collapsus,

60-70% COHb
Mély coma, tág, fénymerev pupilla, gyakran halál, 

80% COHb
Rövid időn belül halál,

80%-on felüli COHb
Azonnali halál.

Vgyázat! A pulzoximetria a súlyos hypoxia ellenére normális értéket mutat!

Terá pia:

· A beteget a gáztérből szabad levegőre vagy tiszta levegőjű helyiségbe visszük. 

· Légutat szabaddá tesszük, a száj-garatban legtöbbször megtalálható nyákot és hányadékot eltávolítjuk. A leszívást megnehezíti a rendszerint meglévő trismus, ilyenkor foghíjon keresztül vezetjük be a szívókatétert. 10-20 mg Seduxen iv. adása oldja a trismust, ezután a beteget könnyebb intubálni. A szájterpesztő használata - különösen idős betegen - fog- vagy mandibulatörés veszélyével jár.

· Ruben-ballonnal asszisztált lélegeztetést kezdünk, lehetőleg tiszta oxigénnel. Tapasztalatunk szerint a legtöbb esetben 15-20 perces, tiszta oxigénnel végzett lélegeztetésre a CO-mérgezett sensoriuma jelentősen vagy teljesen feltisztul. (Elhúzódó eszméletlenség hátterében következményes agyoedema lehet!) Ha az eszmélet 15-20 perc után sem tér vissza, a szállítás folyamatos lélegeztetés mellett megkezdhető,

· A gyógyszeres beavatkozást nem szabad előnyben részesíteni a lélegeztetéssel szemben, és nem szabad megelégednünk az oxigéninhalatióval, hanem a beteget lélegeztetni kell akkor is, ha légzése látszólag kielégítő.

A gyógyulás attól függ, hogy a magas COHb-szint okozta hypoxia mennyi ideig tartott.

Gyógyszermérgezések

Az e csoportba tartozó mérgezéseket különböző gyógyszerek véletlen vagy szándékos túladagolása, illetve suicid célú bevétele okozza. Az egyszerre nagy mennyiségben a szervezetbe kerülő gyógyszerek) mérgezést okoz(nak). 

· A következő hatásokkal kell számolnunk:

· A terápiás hatás károsan fokozódik.

· A gyógyszer mellékhatásaként ismert tünetek fokozott mértékben jelentkeznek.

· A terápiás hatással ellentétes effektus alakul ki.

· Külsőleg használatos gyógyszerek lokális maró hatása érvényesül.

A mérgezésre jellemző specifikus méreghatás következtébe különböző kóros jelenségek - mint methaemoglobinaemia, acidózis, zavartság, nyugtalanság, eszméletlenség, légző- és vasomotorcentrum-bénulás, kamrafibrillatio, egyes szervek specifikus károsodása következhet be.

A gyógyszermérgezések egy részében a betegek az otthon található gyógyszereket válogatás nélkül, vegyesen veszik be. Érdekes módon többnyire nem a szinergizmus, hanem inkább az antagonizmus érvényesül. A különböző, sokszor ellentétes hatású gyógyszerek egymás hatását rontják. Így többnyire nem olyan súlyos a mérgezés, mintha csak egyféle gyógyszer hatása érvényesülne.

Altatószer-mérgezés (intoxicatio cum hypnotica)

Leggyakrabban barbiturátok (Sevenal, Dorlotyn, Hypnoval, Novopan), illetve kombinált készítmények (Barbamid, Belloid, Tardyl) okoznak altatószer-mérgezést, túladagolás vagy suicid célú bevétel következtében; de az egyéb altatószerelt, sedativumok, minor trankvillánsok okozta mérgezések is hasonló tünetekhez vezetnek. Legveszélyesebbek a tartós és közepes tartós hatású barbiturátok (Sevenal, Dorlotyn, Tardyl).

Tünetek. A mérgezés három fokozatát különítjük el:

· Könnyű mérgezés. Mély álom, amelyből a beteg nehezen ébreszthető, majd azonnal újra elalszik. Egyes esetekben (hasonlóan az altatószer-mérgezésből ébredő beteg állapotához) az elalvás stádiumában is lehet excitatio. Ilyenkor a beteg zavart, nyugtalan, kiabál, önmagában és másokban kárt tehet, részeg benyomását kelti. Vizsgálatkor hyperreflexiát észlelünk. El kell különíteni az alkoholos részegségtől, ami különösen akkor nehéz, ha a beteg az altatószeren kívül szeszes italt is fogyasztott. (Segítségünkre lehet az a megfigyelés, hogy az alkoholmérgezett rendszerint „borízű”, elkent hangon beszél, káromkodik, trágár szavakat használ.)

· Középsúlyos mérgezés. Coma, a mérgezett ingerekre nem reagál, szűk, fénymerev pupilla, a corneareflex még kiváltható, filiformis pulzus, alacsony vérnyo​más, verejtékezés, könnyezés észlelhető, egy-két óra alatt a nyomásnak kitett vagy összeérő testfelszíneken bullák, később decubitusok alakulhatnak ki. 

· Súlyos mérgezés. Coma, teljes areflexia, maximálisan tág, fénymerev pupilla (hypoxia), szapora, felületes légzés, filiformis pulzus jellemzi. Terminálisan tüdőoedema, légzésbénulás, majd halál.

Az altatószer-mérgezett a mérgezés színhelyén (többnyire lakáson) nem a légző- és vasomotorcentrum bénulása, nem centrális vagy peripheriás keringési elégtelenség, hanem fulladás következtében hal meg. A fulladást a beteg hátracsúszott nyelve, hányadék aspirációja, néha kimozdult protézis okozza.

Terápia. Azon a helyen kell elkezdeni, ahol a beteget találjuk. Csak a keringés és a légzés rendezése után szabad a beteget mozdítani, illetve hordágyra helyezni és szállítani. Ettől csak reanimatio esetén tekinthetünk el.

Teendők időrendi sorrendben:

· A légutakat szabaddá tesszük. Ha a beteg tűri, és a szükséges (személyi, tárgyi) feltételek fennállnak, intubáljunk. A tubuson keresztül a mély légutak váladéka is jól leszívható, szükség esetén Trendelenburg-helyzetben. Eszméletlen beteget intubatio nélkül nem szabad Trendelenburg-helyzetbe hozni, mert a passzív regurgitatio aspirációs fulladást okozhat!

· A beteget maszkon vagy tubuson át ballonnal asszisztáltan lélegeztetjük, ha a légzés nem kielégítő, felületes vagy kis frekvenciájú. Az insufficiens légzés leállhat. Ilyenkor kontrollált lélegeztetésre térünk át.

· Infúziót (500 ml krisztalloid: Ringer-laktát, Rindex vagy izotóniás NaCI oldatot) adunk. Ha a beteg tensiója alacsony és erre nem emelkedik, az infúziót kolloid oldattal folytatjuk. Emelkedő tensiónál az infúziót lassú (vénafenntartó) cseppszámmal folytatjuk.

· Gyomormosást eszméletlen betegen kizárólag intubatio védelmében, a légzés és a keringés rendezése után szabad végezni! Utána 300 ml 10%-os MgSO4 oldatban szuszpendált Carbo medicinalist töltünk a szondán át a beteg gyomrába.

· Benzodiazepinek okozta mérgezésben, illetve gyanúja esetén antidotumként nem rutinszerűen -Anexate inj. (0,5-1 mg iv.) adása szükséges lehet (differenciáldiagnosztikai céllal a benzodiazepin-mérgezés bizonyítására, illetve az aspiráció megelőzésére, ha a sopor-coma határán lévő beteg az endotrachealis intubatiót nem tűri).

· A decubitusszal fenyegető fülbevalót. gyűrűt eltávolítjuk.

· A beteget az általános részben leírtak szerint csúsztatjuk át a hordárra. Szállítás alatt gondosan obszerváljuk; szükség esetén beavatkozunk.

Aminophenazonmérgezés (intoxicatio cum aminophenazon)

Az amínophenazonon (régebbi nevén amidazophenumon) kívül ide soroljuk a noraminophenazont, az Algopyrint is. Ezek a leggyakrabban használt láz- és fájdalomcsillapító gyógyszerek önállóan vagy más szerekkel kombinálva.

Tünetek. Nagyobb mennyiségben véletlenül vagy suicid céllal bevéve kb. fél óra múlva hányinger, hányas, verejtékezés, hidegrázás, szédülés, fülzúgás jelentkezik. Később fibrillaris izomringások, majd tonusos-clonusos görcsök keletkeznek. Gyermekeken kisebb mennyiségtől, sőt terápiás dózistól is előfordulhat a harántcsíkolt izmok görcse. Felnőtteknek 10 g, gyermekeknek 3-6 g halálos lehet.

Terá pia:

· Gyomormosás, utána a szondán át 300 ml 10%-os MgSO4 oldatban szuszpendált Carbo medicinalist töltünk a gyomorba.

· 10-20 mg Seduxent adunk fibrillaris izomrángások vagy kisebb görcsök esetén, kiterjedt görcsök esetén 20-40 mg-ot. A gyomormosás esetleg csak ezután végezhető, intubatio védelmében.

· Infúzió (500 ml Ringer-laktát) a verejtékezéssel és hányással elvesztett elektrolit pótlására, illetve vénafenntartásra alkalmas.

Atropinmérgezés (intoxicatio cum atropinum)

A mérgezést atropin vagy atropintartalmú gyógyszerek túladagolása, illetve suicid célú bevétele okozza. Ezenkívül, atropinmérgezést okozhat beléndek és nadragulya gyümölcsének, magjának vagy gyökerének elforrasztása, illetve rágcsálása (mákkal, illetve petrezselyemmel tévesztik össze). Ilyen mérgezés elsősorban gyermekeken, kirándulás alkalmával fordul elő.

Atropinból a halálos mennyiség 100-150 mg. Nadragulyából 5-15 bogyó elfogyasztása gyermekekre már halálos.

Tünetek:

· Száraz, meleg, hyperaemiás arc. 

· Tág pupilla.

· Száraz nyálkahártyák. 

· Tachycardia. 

A beteg zavart, nyugtalan, jellemző „pehelyszedegető” mozgásokat végez, gyakran hallucinál.

Súlyos esetben tomboló pszichomotoros nyugtalanság, később eszméletlenség, tonusos-clonusos görcsök jelentkeznek, légző- és vasomotorbénulás következtében meghalhat a beteg.

Terápia:
· A zavart, nyugtalan beteg megnyugtatására 10-20 mg Seduxent adunk iv., tomboló pszichomotoros nyugtalanság, illetve harántcsíkolt izom görcsök esetén 20-40 mg-ot (Hibernalt tachycardizáló hatása miatt ne adjunk).

· Gyomormosás, paraffinolajjal sikamlóssá tett szondával (a száraz nyálkahártyák miatt). Utána 300 ml 10%-os MgSO4 oldatban szuszpendált Carbo medicinalist töltünk a szondán át a gyomorba. Eszméletlen betegen intubatio után végezhető a gyomormosás.

· Stigmosan (0,5-2,5 mg iv.), a mérgezés súlyosságától függően.

· Betaloc (5 mg iv.) vagy Inderal (3-5 mg iv.) extrém tachycardia esetén.

· Fizikális hűtés hyperthermiában (39 °C felett).

β-receptor-blokkolók okozta mérgezés

A (-blokkolók a hypertonia, az ischaemiás szívbetegség és a ritmuszavarok terápiájában kiterjedten használt gyógyszerek. Valamennyi kompetitíve antagonizálja a catecholaminok hatását a (-adrenerg receptorokon, kardioszelektivitásuk és intrinsic sympathicomimeticus aktivitásuk különböző. A kardioszelektivitás toxikus dózisban megszűnik. Véletlen mérgezés gyermekeken fordul elő, felnőtteken inkább suicid mérgezéssel találkozunk.

Tünetek. Szédülés, vérnyomáscsökkenés, súlyos esetben mérhetetlen tensio. Fokozódó bradycardia, AV-blokk, súlyos mérgezésben myocardialis elégtelenség következtében cardiogen shock alakul ki. A bronchospasmus következtében dyspnoe keletkezik. Légzésdepressio, eszméletvesztés, epileptiform görcsrohamok után légzésbénulás következtében áll be a halál. Főleg gyermekeken fordul elő (súlyos) hypoglykaemia.

Terá pia:

· A vérnyomást és a szívműködést folyamatosan ellenőrizzük.

· Intubatio. Lélegeztetés, légzési elégtelenség esetén.

· Gyomormosás, majd 300 ml 10%-os MgSO4 -ban szuszpendált Carbo medicinalist töltünk a gyomorba.

· Isuprel 0,2-0,8 mg/500 ml infúzióban, bradycardia esetén. Súlyos hypotonia, cardiogen shock észlelésekor Tonogen 1 mg/500 ml infúzióban, vagy Dopamin 50 mg/500 ml infúzióban. A cseppszámot úgy állítsuk be, hogy a vérnyomás systolés értéke 100 Hgmm körül legyen.

· Glucagon 5-10 mg lassan (3-5 perc alatt) iv., az ingerképzés javítására.

· Pacemaker-elektród beúsztatása a jobb kamrába, gyógyszeresen nem befolyásolható, nagyfokú, kritikus perctérfogat-csökkenést okozó bradycardia esetén.

· Diaphyllin 0,24-0,48 g iv., a bronchospasmus oldására.

· Glucosum 40%-os oldatából szükség szerinti mennyiség, a hypoglykaemia tüneteinek megszűnéséig.

Digitalismérgezés (intoxicatio per digitalem)

Noha a gyűszűvirág könnyen hozzáférhető, továbbá sok növény tartalmaz digitalishoz hasonló hatású anyagot, hazánkban a növényi eredetű mérgezés igen ritka. Digitalismérgezéssel leggyakrabban nagyobb mennyiségű digitaliskészítmény suicid célú bevételénél találkozunk.

A digitalis terápiás dózisban elektíve hat a szívizomra, a membrán-Na+-K+-ATP-áz gátlása révén. Toxikus dózisban a hatás fokozott: csökken a szívizomban az intracellularis K+-szint, a plasmában átmenetileg emelkedik a káliumkoncentráció. Nagy dózisú digitalis a vesetranszport-ATP-ázt is gátolja, emiatt fokozódik a renalis K+-vesztés, hypokalaemia alakul ki.

Tünetek. A szívműködés frekvenciája alapján a mérgezés lefolyása két szakaszra osztható. de ezeket nem lehet élesen elhatárolni.

Kezdeti tünetek: hányinger, hányás. hasmenés, fejfájás, szédülés, szemkáprázás, látászavarok (xanthopsia), kábultság, zavartság, hallucinatio, delírium, izomgyengeség, ataxia, görcsök, eszméletvesztés. A tünetekhez egyre fokozódó, nagymértékű bradycardia társul, részleges, majd teljes AV-block alakul ki. Az EKG-a jellegzetes tünet az ST szakasz sajkaszerű depressiója, negatív vagy difázisos T hullámok, valamint a QT szakasz megrövidülése.

A második fázis rendszerint váratlanul hirtelen követi az elsőt: kamrai extrasystolék keletkeznek (gyakran bigemin formában), majd nagyfokú tachycardia, tachyarrhythmia alakul ki, végül kamrafibrillatio következtében áll be a halál.

A digitalismérgezés folyamán szinte valamennyi ritmuszavar előfordulhat. Különbség észlelhető az ép szíven, illetve a szívbetegeken jelentkező arrhythmiák között.

Egészséges szívű egyéneken a supraventricularis ingerképzési és az atrioventricularis vezetési zavarok állnak előtérben, a kamrai ectopia ritka. Szívbetegeken a kamrai ingerképzés zavarai dominálnak, gyakran atrioventricularis vezetési zavarral kombinálva.

Terápia:

· Gyomormosás után 300 ml 10%-os MgSO4-ban szuszpendált Carbo medicinalist töltünk a gyomorba, a gyomormosó szondán át. (Vgyázat! Gyomormosás közben bármikor kamrafibrillatio következhet be, ezért a beavatkozás előtt célszerű a beteg EKG-monitorozását megkezdeni, valamint az újraélesztéshez szükséges eszközöket, defibrillátort készenlétbe helyezni!)

· Cholestyramin (Questran por) 4 g per os, az enterohepaticus körforgás megakadályozására (főleg digitoxin esetében hatásos).

· A hányinger, hányás csökkentésére Torecan 6,5 mg vagy Cerucal 10 mg iv.

· Seduxen 10-20 mg - vagy 25 mg Hibernal - a beteg megnyugtatására, valamint (tapasztalat szerint) a kamrafibrillatio veszélyének csökkentésére.

· Káliumpótlás:

· Panangin 20-40 ml/500 ml 5%-os Dextrose infúzióban (feltehető, hogy a Mg elősegíti a kálium bejutását az intracellularis térbe).

· Kalium chloratum 20-40 mval/500 ml 5%-os Dextrose infúzióban. Óránként maximum 10 mval KCI adható.

· Aldacton (200 mg lassan iv.) a K- és Mg-kiválasztást csökkenti.

· Profilaktikus pacemakerelektród-felvezetés Feltehetően letális dózisú mérgezés esetén. Nagyfokú bradycardia esetén működtetjük.

· Epanutin (diphenylhydantoin) 50-100 mg iv., tachycard ritmuszavarok esetén.

· Lidocain 1-1,5 mg/ttkg iv., majd infúzióban 2-4 mg/min a kamrai extrasystolia, kamrai tachycardia megszüntetésére, a kamrafibrillatio megelőzésére.

· Defibrillatio kamrafibrillatio esetén.

· Heterológ digoxin-specifikus antitestfragment (Fab) még a legsúlyosabb digitalismérgezés esetén is megmentheti a beteg életét, súlyos ritmuszavarokban látványos javulást hoz. Adagolása a felszívódott digoxin mennyiségétől függ, 80 mg Fab köt meg 1 mg digoxint.

Kalciumcsatorna-blokkolók okozta mérgezés

A kalciumcsatorna-blokkolók antiarrhythmiás, coronaria-tágító és antihypertensiv hatású gyógyszerek. Első képviselőjük a verapamil volt, amely elsősorban a supraventricularis tachycardiák átváltására és megelőzésére használható, mert a sinuscsomóra negatív chronotrop és az AV-csomóra negatív dromotrop hatást fejt ki, de emellett a szívizomra negatív inotrop hatású, a coronariákat és a peripheriás arteriákat tágítja. A nifedipin terápiás dózisban elsősorban coronaria- és értágító, a sinuscsomóra és az AV-csomóra nem hat, negatív inotrop hatása sem jelentős. A nitrendipin (Baypress) a nifedipinhez hasonlóan hat. Oralisan jól felszívódnak, a plasma felezési idő 5±3 óra.
Tünetek. A farmakológiai hatással (vasodilatatio, negatív inotrop, chronotrop, dromotron hatás) összefüggésben első tünet a hypotonia. Kezdetben sinus-bradycardia, majd AV-átvezetési zavarok keletkeznek, III. fokú AV-blokk alakulhat ki, pótritmussal. A csökkent cerebralis perfúzió következtében somnolentia, eszméletlenség, görcsrohamok keletkeznek. A csökkent szöveti perfúzióval magyarázható a metabolikus acidosis és a veseelégtelenség, anuria is.

Nifedipin-mérgezésben nem minden esetben alakul ki bradycardia, hanem a súlyos hypotonia következtében reflektorikus tachycardia keletkezhet.

Terápia:

· Gyomormosás, majd a szondán keresztül 300 ml 10%-os MgSO4 oldatában szuszpendált Carbo medicinalist töltünk a gyomorba.

· Calcium gluconicum 1-2 g lassan iv. Ha ezzel nem sikerül tolerabilis vérnyomást biztosítani,

· 1-2 mg Tonogen vagy Dopamin 50 mg/500 ml infúzióban, a cseppszámot úgy állítjuk be, hogy a systolés vérnyomás 100 Hgmm körül legyen.

· Ideiglenes pacemaker-terápia súlyos, gyógyszeresen nem befolyásolható bradycardia esetén.

Koffeinmérgezés (intoxicatio per coffeinum)

Mérgezés a vízben nehezen oldódó koffein valamelyik kettős sójának (coff. natr. salicylicum. coff. natr. benzoicum) vagy sójának (coff. citricum) véletlen vagy suicid szándékú bevételekor következik be. A koffein sok fájdalomcsillapító kombinált por és tabletta alkotórésze. Ha az utóbbiak formájában kerül a szervezetbe, a mérgezés kevésbé súlyos. A méreg elsősorban a KIR- t és a keringési rendszert károsítja.

Tünetek. A méreg szervezetbe jutása után kb. fél óra múlva hányinger, hányás, hasi colica, hasmenés, fejfájás, szédülés, fülzúgás, tremor, tachycardia, szívtáji nyomásérzés, zavartság, nyugtalanság, esetleg delírium, harántcsíkolt izom görcsöl, súlyos esetben generalizált görcsroham, opisthotonus alakul ki.

Terápia:

· Gyomormosás után a szondán át 300 ml 10%-os MgSO4 oldatában szuszpendált 2 evőkanál Carbo medicinalist töltünk a gyomorba.

· Seduxen (10-20 mg iv.) tremor, kisebb görcsök, nyugtalanság megszüntetésére, a harántcsíkolt izmok kiterjedt görcse esetén 20-40 mg.

· Szükség esetén lélegeztetés, lehetőleg oxigénnel dúsított levegővel.

· Betaloc (5 mg) vagy Inderal (3-5 mg) lassan iv. a tachycardia csökkentésére.

Lidocainmérgezés (intoxicatio cum lidocainum)

A lidocain - intravénásan adagolva - a kamrai extrasystolék legjobb gyógyszere. hatására a repolarizációs idő és az effektív refrakter periódus megrövidül, csökken a Purkinje-rostok ingervezetési sebessége, a kamrai ingerlékenység, az ép és az ischaemiás területek ingervezetése között fennálló különbség. A hatásos vérszint 1 mg/ttltg iv. bolus után 1-3 mg/perc lidocaininfúzió adásával érhető el, mivel a máj gyorsan lebontja. Oralisan rosszul szívódik fel, a bejutott mennyiségnek csak kb. 30%-a, ennek a fele a májban rögtön metabolizálódik. Ennek ellenére elsősorban per os bevételt követően fordultak elő az utóbbi években letális kimenetelű mérgezések, aminek oka a vérszint gyors emelkedése és a bomlástermékek (monoetilglicinxilidin és glicinxilidin) farmakológiai aktivitása lehet. Toxikus dózisban centrális görcskeltő és Iégzőközpont-bénító hatása van.

Tünetek. 15-30 Lidocain drazsé bevételét követően kb. 30 perc múlva fejfájás, szédülés, euphoria, majd nyugtalanság, desorientatio keletkezik. Fibrillaris izomrángások, majd convulsiók keletkeznek, eszméletlenség, légzésbénulás következtében áll be a halál. A keringésleállás általában másodlagos, a hypoxia következménye (formáját tekintve asystolia, kamrafibrillatio és elektromechanikus disszociáció is előfordulhat).

Terápia:

· Aspecifikus terápiára felkészülni!

· Seduxen (maximális dózis 1 mg/ttkg) iv., a görcsök megelőzésére, illetve gátlására, majd a beteget intubáljuk és lélegeztetjük.

· Infúzió, vénafenntartás céljából.

· Gyomormosás, majd a szondán keresztül 300 ml 10%-os MgSO4 oldatban szuszpendált Carbo medicinalist töltünk a gyomorba.

· Klinikai halál esetén az újraélesztést kitartóan kell végezni, mert még 1 órán túli reanimatio után is meggyógyulhat a mérgezett károsodás nélkül!

Morfin és származékai által okozott mérgezés (intoxicatio cum MO)

Morfinmérgezés leggyakrabban öngyilkossági céllal fordul elő. Szinte kizárólag orvosok, gyógyszerészek, egészségügyi dolgozók választják ezt a módot, ritkán per os, gyakrabban injekcióval.

Véletlen mérgezést túladagolás okoz, a beteg nagy fájdalmai miatt a kelleténél többször vesz be morfintartalmú fájdalomcsillapítót.

Tünetek. Súlyos mérgezés esetén a beteg eszméletlen, areflexiás. Arca sápadt, esetleg cyanoticus, pupillája maximálisan szűk! Légzése felületes, kihagyó, sokszor Cheyne-Stokes típusú. A halál légzésbénulás és/vagy légúti elzáródás következtében áll be. A légzésbénulás gyakoribb, mint barbiturátok esetében, ahol a légúti elzáródás okozta fulladás a vezető halálok.

Könnyű mérgezésre jellemző, hol a zavart, aluszékony beteg az orrát vakarja. A morfinmérgezés fanúját megerősíti az extrém módon szűk pupilla.

Terápia

· Kontrollált vad asszisztált lélegeztetés.

· Naloxon (Narcanti) 0,4-2 mg iv. antidotumként. Ha nem követi a kívánt mértékű antagonizáló hatás, 2-3 percenként ismételhető, 10 mg összdózisig. 

· Gyomormosás végzendő per os mérgezés esetén - még órákkal a mérgezés után is – 1o/oo-es káliumnermanganát oldattal, majd a gyomormosás végén 100 ml-t a gyomorban hagyunk. 300 ml 10%-os MgSO4-oldatban szuszpendált 2 evőkanál Carbo medicinalist töltünk a komorba. Eszméletlen betegen csak intubatio után végezhető gyomormosás.

Neuroleptikumok, tri- és tetraciklikus antidepresszánsok okozta mérgezések

Neurolepticumok (phenothiazinszármazékok, thioxanthenderivátumok, butyrophenonok, benzodiazepinek) és tri- és tetraciklikus antidepresszánsok elsősorban a pszichiátriában használatos gyógyszerek. A neurolepticumok részben dopaminreceptor-blokádot okoznak, az antidepresszánsok pedig gátolják a biogén aminok neuronalis újrafelvételét döntően a központi idegrendszerben, ennek következtében ezek felszaporodnak. Bár a neurolepticumok és az antidepresszánsok terápiás hatása más, mindkét csoport alapstruktúrája aromás gyűrűrendszer. Atropinszerű (anticholinerg) hatásuk van és direkt myocardiumkárosodást is okozhatnak. A két csoport által okozott mérgezés alapjában hasonló, de a tünetekben az eres szerek között eltérés mutatkozik.

Tünetek:

· A centrális anticholinerg hatás következtében:

· Tudatzavar: dezorientáltság, izgalmi állapot, stupor;

· Eszméletzavar: somnolentia, coma;

· Kérgi izgalmi (epiletiform) tünetek;

· Hosszúpálya-tünetek: hyperreflexia, mindkét oldalon pozitív Babinsky;

· Extrapyramidalis tünetek: fibrillaris izomrángások, parkinsonismus, dyskinesis, oculogyriás roham, „neck-face syndrome”, motoros nyugtalanság.

· A peripheriás anticholinerg hatás következtében: szájszárazság, száraz bőr, mydriasis (egyes szereknél, például a Hibernalnál miosis), hyper-, majd később hypothermia, vizeletretenció, bélmotilitás-csökkenés, tachycardia, ritmuszavarok.

· A myocardiumkárosodás jeleként EKG-elváltozások észlelhetők: ingerületvezetési és repolarizációs zavarok, intraventricularis, gyakran AV-block, kamrai ES-k, kamrai flutter, kamrafibrillatio vagy asystolia.

A betegvizsgálat során észlelt tachycardia és vérnyomáscsökkenés nem csupán a myocardium károsodásának a következménye, hátterében extracardialis okok (peripheriás anticholinerg hatás) is megtalálhatók.

A halál a légző- és a vasomotorközpont bénulása vagy a major ritmuszavarok következtében állhat be.

Terápia

· Gyomomosás, után a szondán át 300 ml 10%-os MgSO4 oldatában szuszpendált Carbo medicinalist töltünk a gyomorba. A gyomormosás elvégzése még a méreg bejutása után 12-24 óra elteltével is kötelező, mert az anticholinerg hatás következtében a felszívódás lassú!

· Physostigmin (vagy pyridostigmin, Mestinon) 1-2 mg iv., a szívműködés folyamatos ellenőrzése mellett (bradycardia!).

· Seduxen 10-20 mg iv., vagy rövid hatású barbiturát, convulsiók esetén.

· Intolerábilis vérnyomáscsökkenés esetén plasmapótszer vagy -expander adása javasolt. Cave: sympathomimeticus szerek, mert a kamrafibrillatio veszélyét fokozzák!

· Légzési elégtelenség esetén intubatio és lélegeztetés.

· Akineton 2,5-5 mg lassan iv. az extrapyramidalis tünetek csökkentésére.

· A ritmuszavarok a szokásos antiarrhythmiás szerekkel nem vagy alig befolyásolhatók.

Tolerábilis ritmuszavar esetén elegendő a beteg folyamatos obszerválása. Életet veszélyeztető ritmuszavarban elektroterápiás eljárásokat is alkalmazni kell (defibrillátor, pacemaker). Irodalmi adatok szerint a physostigmin-, illetve a pyridostigminterápia a ritmuszavarokat is rendezi.

Paracetamolmérgezés

Az utóbbi évtizedben gyakran használt láz- és fájdalomcsillapító szer, terápiás dózisban mellékhatása ritkán észlelhető. Egyik metabolitja az N-acetyl-benzochinon, amelyet a májban a glutathion detoxikál. Nagyobb adagok bevételét követően a glutathionkapacitás kimerül, és a metabolit a májsejteket közvetlen módon károsítja, igen nagy adagban irreverzíbilis májszövetnecrosist okoz. Hasonló folyamat révén a vesében tubularis necrosis alakulhat ki. A hepatotoxicus hatás klinikai és laboratóriumi tünetei a gyógyszer bevételét követően 48-72 óra elteltével jelentkeznek.

Tünetek. Gyermekekre 140 mg/ttkg, felnőttekre 6 g feletti mennyiség potenciálisan hepatotoxicus. A korai tünetek nem jellegzetesek, étvágytalanság, hányinger, hányás, verejtékezés, lengeség, rossz közérzet alakul ki. 24-48 óra elteltével a prothrombinidő és a transzaminázértékek emelkedése jelzi a májkárosodást, encephalopathia, metabolikus acidosis kialakulása rossz prognózisra utal.

Teapia:

· Gyomormosás, majd a szondán át 300 ml 10%-os MgSO4 oldatában szuszpendált Carbo medicinalist töltünk a gyomorba.

· Specifikus antidotum az N-acetyl-cystein, 140 mg/ttkg dózisban per os. Hatásossága a lehető legkorábbi alkalmazásától függ, mert a paracetamol toxicus metabolitját inaktiválja.

Salicylatmérgezés

A salicylatok minden háztartásban megtalálhatók: fájdalom- és lázcsillapító gyógyszerek, így a mérgezés gyakori. Enyhe lokális izgató hatáson kívül acidosist okoznak. A légzőközpontra kifejtett izgató hatás következtében hyperventilatio és respiratorikus alkalosis jön létre. Ezt a szervezet metabolikus acidosissal kompenzálja úgy, hogy a vese alkalicus vizeletet választ ki. A respirációs alkalosis metabolikus acidosisba csap át (ehhez hozzájárul a vegyület savi karaktere is), és az acidosis a mérgezés lefolyását végigkíséri.

Tünetek. A gyógyszer bevétele után fél-egy óra múlva szédülés, fejfájás, fülzúgás, nagyothallás. gyomortáji fájdalom, hányinger, esetleg véres hányás, dyspnoe. Kussmaul típusú légzés, verejtékezés, zavartság, nyugtalanság, majd aluszékonyság, eszméletlenség alakul ki. Súlyos mérgezésben convulsio, hypoglykaemia, hyperthermia, tüdőoedema fordulhat elő.

Terápia:

· Gyomormosás, majd szondán át 300 ml 10%-os MgSO4 oldatban szuszpendált Carbo medicinalist töltünk a gyomorba.

· A metabolikus acidosis kompenzálására 1 mmol/ttkg nátrium-hidrogén-karbonát iv.

· Seduxen (10-20 mg iv.) nyugtalanság, zavartság, illetve convulsio esetén (20-40 mg) szükséges.

Ipari oldószer mérgezések

Lipoidoldékonyságukból következően elsősorban a központi idegrendszerre hatnak, előbb excitatiót, majd narcosist okozva. Nagy mennyiségben vagy ismételten a szervezetbe jutva egyéb specifikus szervkárosító hatásuk is van.

Benzinmérgezés (intoxicatio cum benzinum)

A szénhidrogének csoportjába tartozó hexán, heptán és oktán keveréke, öngyilkossági szándékkal im. vagy iv. bejuttatott benzin is okozhat mérgezést. A benzin lipoidoldékony, ezért narcoticus hatású. A behatolási kaputól függetlenül a tüdőn keresztül változatlanul ürül, és pneumoniát okoz. Az aspirált benzin hatására órák alatt súlyos vérzéses pneumonia alakul ki.

Tünetek. A mérgezés akkor a legsúlyosabb, ha a benzin közvetlenül az érpályába kerül. Ilyenkor heves, szúró mellkasi fájdalom, köhögési roham, cyanosis, sápadtság, verejtékezés, halálfélelem, később zavart tudat, nyugtalanság. nehézlégzés, görcsök észlelhetők. A halál respiratorikus elégtelenség következtében áll be.

Oralis vagy inhalatiós súlyos mérgezés esetén rövid excitatio után hirtelen mély eszméletlenség, görcsök alakulnak ki. A halál légzésbénulás vagy kamrafibrillatio következménye.

Benzinaspiráció esetén a tüdőkben bevérzések keletkeznek, a képet gyorsan kialakuló bronchopneumonia uralja; sokszor órák alatt véres exsudatum képződik. 

Könnyű inhalatiós mérgezésben fejfájás, szédülés, zavartság, a conjunctiva és a felső légutak nyálkahártyájának izgalma, akut bronchitis, esetenként basalis bronchopneumonia jelentkezik. Oralis bejutás esetén rendszerint heves a hányás, emiatt a súlyos oralis mérgezés ritka.

Terá pia:

· Inhalatiós mérgezésnél azonnali kimentés a szabad levegőre.

· A légutak szabaddá tétele és szabadon tartása, szükség esetén lélegeztetés oxigénnel dúsított levegővel.

· Oralis mérgezésnél paraffinum liquidumból 200 ml-t itatunk a beteggel. Ez oldódik a benzinben és megakadályozza a felszívódást.

· Gyomormosás (paraffinolaj adása után). (Hánytatás tilos, kisgyermekeken az aspiráció veszélye miatt a helyszínen a gyomormosás is tilos!)

· Infúzió (Ringer-laktát) vénafenntartás céljából.

· Seduxen (10-20 mg iv.) convulsio, illetve excitatio esetén.

· Cave! Adrenalin és egyéb sympathomimeticumok a kamrafibrillatio veszélye miatt!

· Kamrai extrasystolék jelentkezésekor szükséges procainamid (500-1000 mg iv.) vagy Lidocain adása iv. bolusban, majd infúzióban.

Zsíros étel, olajos hashajtó, szeszes ital tilos, mert a benzin felszívódását fokozza!

Benzolmérgezés (intoxicatio cum benzolum)

Az iparban oldó-, hígító- és kivonószerként használatos illékony folyadék; véletlen vagy szándékos mérgezés fordul elő. A benzolmérgezések száma és jelentősége az utóbbi években emelkedett. A tizenévesek a benzolt és származékait tartalmazó ragasztószereket kábítószerként inhalálják, „szipózzák”. A méreg a komor-bél tractuson át vagy belégzés útján hatolhat a szervezetbe. Nagy része a kilélegzett levegővel néhány nap alatt kiürül. Többszöri hatás esetén sejtosztódást gátló hatásával súlyos vérképzési zavarokat, leukopeniát, thrombopeniát, évek alatt benzol-leukaemiát, kromoszómakárosodást okoz.

Tünetek. A behatolástól függően a légcső lefutása mentén vagy a gyomortájékon égő fájdalmat érez a beteg. A többi tünet behatolási kaputól függetlenül: hányinger, hányás, vizelési inger, nehézlégzés, szédülés, lengeségérzés, acrocyanosis, aluszékonyság, zavartság, esetleg delírium, majd eszméletlenség, légzésbénulás, halál.

Terápia és tilalmak. Azonosak a benzinmérgezésnél leírtakkal.

Etanolmérgezés (intoxicatio aethylalcoholica)

Az etanol (etilalkohol) színtelen, jellemző szagú folyadék, kevéssé világító kék lánggal ég. Az iparban oldószerként és szintézisekhez, továbbá ecetsav, lakkok, festékek stb. előállításához nagy mennyiségben használják. A szervezetben aldehiddé, majd karbonsavakká oxidálódik. A mindennapi gyakorlatban az 1-55% alkoholtartalmú sör, bor, likőr, pálinka fogyasztása után következik be mérgezés. Típusos narcoticus hatású lipoidoldékony méreg, amelynek folyamatos, mértéktelen fogyasztása máj-, szív- és idegrendszeri ártalom kifejlődéséhez vezet. Az alkohol nagy része a szervezetben szén-dioxiddá és vízzé ég el, kisebb része a kilégzett levegővel és a vizelettel távozik. A szervezetre gyakorolt közvetlen károsító hatoson túl az alkohol sok gyógyszer (például altatószerek) és méreg hatását potenciálja.

Tünetek. A (Widmark szerint meghatározott) véralkoholszintnek megfelelően klinikailag három súlyossági fok Különböztethető meg, bár az egyéni tűrőképesség jelentős variációkat mutat.

· Ittasság (0,5-1,5o/oo). Alkoholszagú lehelet, kipirult arc, nedves. csillogó szem, hyperaemiás kötőhártya, telt, szapora pulzus és légzés, emelkedett vérnyomás, bő verejtékezés és vizeletkiválasztós jellemzi. Az ittas izgatott, euphoriás, bőbeszédű. Klinikailag ez az excitatiós stádium bevezető szaka.

· Részegség (1,5-2,5o/oo). A nyugtalan, esetleg dühöngő, sokszor agresszív részeg aluszékonnyá válik. Arca sápadt, légzése, szívműködése gyérül, hányinger, hányás, aspiráció lehetséges. A beszéd akadozó, egyensúlyzavar következtében a járás bizonytalan, elesés, leesés, esetleg verekedés könnyebb vagy súlyosabb sérülést eredményezhet. A sérülés az alkoholmérgezés leggyakoribb, sokszor súlyos, életveszélyes szövődménye.

· Alkoholmérgezés (2,5-4o/oo). Ezt a stádiumot comatosus szaknak nevezzük. Az eszméletlen beteg ingereltre nem reagál, reflexei nem válthatók ki - végül corneareflex sem -, a pupilla szűk, fénymerev, súlyosabb állapotban maximálisan tág (hypoxia). A légzés felületes, a pulzus alig tapintható, a vérnyomás alacsony. A beteg székletét, vizeletét maga alá bocsátja. Magára hagyva aspiráció, garatreflex-kiesés, a nyelv hátracsúszása következtében fulladás, a szabadban kihűlés, fagyás fenyegeti. Gyermekek különösen érzékenyek az alkoholra, a halálos mérgezés nem tartozik a ritkaságok közé. Gyermekeken már kis mennyiségű szeszes ital is görcsrohamot, encephalopathiás tüneteket, hypoglykaemiát, légzésbénulást, tüdőoedemát okozhat.

Terápia. Az excitatiós és a comatosus stádium terápiája merőben más. 

· Excitatiós stádiumban: 

· A zavart, nyugtalan, dühöngő, agresszív beteg megfékezése és megnyugtatása a feladat. A beteg sokszor tiltakozik az injekció beadása ellen, ilyenkor eredményes lehet vérvétel közben - vagy annak ürügyén - beadott Haloperidol.

· Az alkoholmérgezetteknek barbiturátokat és Pipolphent ne adjunk „nyugtatónak”, mert mielőtt a beteg megnyugodna és elaludna, nehezen megfékezhető, dühöngő állapotba kerül. A seduxen hatása kiszámíthatatlan, egyesekben légzésdepressiót okoz, másokban tomboló pszichomotoros nyugtalanságot vált ki, ezért ezt se adjuk.

· Bármilyen nyugtató injekciót adtunk a betegnek, további obszerváció végett feltétlenül gyógyintézetbe kell szállítani.

· Comatosus szakban:

· A légutak szabaddá tétele és szabadon tartása.

· Szükség esetén lélegeztetés (maszkon vagy intratrachealis tubuson át).

· Gyomormosás intubatio védelmében, ha valószínűnek látszik nagy mennyiségű tömény ital fogyasztása rövid idő alatt, vagy alkohol mellett suicid célból altatószerek egyidejű bevétele. Az utóbbi hirtelen halált okozhat akkor is, ha sem az altató, sem a fogyasztott alkohol külön-külön súlyos mérgezést nem okozott volna.

· Súlyos, eszméletlen alkoholmérgezett (különösen gyermek) állapotát egyes szerzők szerint fruktózinjekció vagy Fruktosol infúzió (200-400 ml 5%-os oldat), ezek hiányában 40%-os Glucosum 50-200 ml-es adagja lényegesen javítja.

· Felnőtt alkoholmérgezése esetén gyomormosásra ritkán kerül sor; gyermeken a gyomormosást azonnal el kell végezni mint fontos, életmentő beavatkozást.

Alkoholelvonó kúra. Az alkoholelvonó kúrában használatos disulfiram (Antaethyl, Anticol, Esperal) az alkoholdehidrogenáz enzimet bénítja, az alkohol oxidációja az acetaldehid szintjén megakad, és így acetaldehidmérgezés következik be.

Tünetek. Alkoholelvonó kúra alatt fogyasztott alkohol hatására hányinger, hányás, tachycardia, fejfájás, szédülés, dyspnoe, mellkasi nyomásérzés keletkezik. Az utóbbi kettő alapján a kórképet néha szívinfarctusnak vélik. Sokszor ijesztő, de veszélytelen tünetként jelentkezik az arc és a mellkas bőrének lilásvörös elváltozása, a bőrerek kitágulásának következményeként.

Terápia:

· 20-40 ml 4,2%-os NaHCO3 iv. alkalizálásra.

· C-vitamin 500 mg iv. és Ferrlecit 5 ml iv., az acetildehidrogenáz reaktiválására.

· Oxigéninhalatio, csak dyspnoe esetén.

· Seduxen (10-20 mg iv.) a nyugtalan, sokszor rémült beteg megnyugtatására.

· Cave! Adrenalin és egyéb sympathomimeticumok a kamrafibrillatio veszélye miatt!

· Kamrai extrasystolék jelentkezésekor Procainamid (500-1000 mg iv.), vagy Lidocain adása iv. bolusban, majd infúzióban szükséges.

Metilalkohol-mérgezés (intoxicatio cum CH3OH)

A veji és a festékiparban kiterjedten használják. Inhalatiós és oralis úton juthat a szervezetbe. Lassan oxidálódik, ezért intermedier anyagcseretermékei közül a hangyasav és a tejsav felszaporodik, súlyos acidosist, valamint retinaelváltozóst okozva. Az egyéni tűrőképesség a méreggel szemben különböző (DL: 5-100 ml).

Tünetek. 24-48 óra lappangási idő után - de súlyos esetben már néhány óra múlva - fejfájás, szédülés, izomgyengeség, homályos, ködös látás alakul ki. Nemritkán első tünet a vakság, amely (csak utólag derül ki) reverzíbilis vagy irreverzíbilis. A beteg pupillája tág, légzése acidoticus, arca, végtagjai cyanoticusak, tudata zavart. Később mély coma alakul ki, terminálisin görcsök jelentkeznek. A halál légző- és vasomotorcentrum-bénulás következtében áll be.

Terápia:

· Gyomormosás (csak 1-2 órán belül van értelme). A gyomormosás végén a szondán keresztül egy evőkanál NaHCO3 300 ml-nyi vizes oldatában szuszpendált 2 evőkanál aktív szenet töltünk a beteg gyomrába.

· 50-100 ml 40-50%-os szeszes italt (konyak, pálinka) itatunk a beteggel, a mérgezés gyanúja esetén is. (Az etilalkohol gátolja a metilalkohol lebomlását.) Eszméletlen betegnek Saletanol infúziót kell adni.

· 1 mmol/ttkg Na-hidrogénkarbonát iv. az acidosis korrigálására.

· A szemet fedőkötéssel látjuk el, a tapasztalat szerint ugyanis a szemelváltozásokat a fény fokozza.

· B1 -vitamin (100-200 mg) az idegrendszeri elváltozásokat csökkenti.

A beteget gondosan be kell takarni, mert lehűlésre hajlamos.

Szén-tetraklorid-mérgezés (intoxicatio cum CCl4)

Színtelen, édeskés ízű, kloroformhoz hasonló szagú, a víznél sokkal nehezebb folyadék. Jó oldószere sok szerves anyagnak, ezért extrahálásra vagy vizes oldatok kirázására, zsíroldószerként folttisztításra, gépek tisztítására használják. Gőze nem gyúlékony, a tüzet nem táplálja, sőt a levegőt elzárja előle, tűzoltásra is használták. Ha izzó felületre kerül, foszgén képződik belőle, így foszgénmérgezés forrása lehet, ezért nem használjak az utóbbi időben tűzoltásra.

Lipoidoldékony, narcoticus hatású szer, amely vese- és májkárosodást okoz. Hasonlóan a többi szénhidrogénhez a myocardiumot szenzibilizálja a cathecolaminokkal szemben, ezért kamrai ritmuszavarokhoz, kamrafibrillatióhoz vezethet. Per os már 5 ml is halálos lehet. A mérgezés oralis, inhalatiós vagy percutan úton keletkezik.

Tünetek. A mérgezésre kétfázisú lefolyás jellemző, közöttük 1-2 napi, viszonylag panasz- és tünetmentes időszak van.

· I. fázis. A méreg bejutása után 20-30 perc múlva fejfájás, szédülés, hányinger, hányás, látási zavarok, somnolentia, majd comatosus állapot következik.

· II. fázis. Icterus, vérzések, májmegnagyobbodás, gyorsan kialakuló atrophia hepatis flava. A hepatargiás coma halálhoz vezet. A vesekárosodást albuminuria, anuria, uraemia jellemzi. A bőrön egyszeri hatásra is dermatitis, esetleg allergiás jellegű ekzema fordulhat elő.

Terá pia:

· A légutak szabaddá tétele és szabadon tartása.

· Lélegeztetés oxigénnel dúsított levegővel.

· Oralis bejutás esetén naraffinum liquidum (200 ml), majd gyomormosás. A gyomormosó szondán keresztül 300 ml 10%-os MgSO4 oldatban szuszpendált 3 evőkanál Carbo medicinalist adunk.

· 500-1000 ml Ringer-laktát infúziót adunk.

Triklóretilénmérgezés (intoxicatio per trichloraethylenum)

Kellemes szagú, a vegyiparban kiterjedten használt oldószer, amelyet gumi, gyanta oldására, ezenkívül zsírtalanításra, ruha- és folttisztításra használnak. Nem ég, nyílt láng hatására azonban (a szén-tetrakloridhoz hasonlóan) foszgén képződik belőle.

Lipoidoldékony, narcoticus hatású méreg, májkárosító hatosa is van. Nagyobb része a tüdőn keresztül, kisebb része triklór-ecetsavvá oxidálódva a vizelettel távozik. 

Tünetek. Nagyobb koncentrációban belélegezve a beteg néhány perc alatt elveszti eszméletét. Kisebb koncentrációban excitatio, később somnolentia, majd comatosus állapot következik be. A beteg állapota következmények nélkül, gyorsan rendeződhet.

Per os mérgezés esetén rövid excitatio után a mérgezett elveszti eszméletét, majd coma alakul ki. Az excitatiós stádiumban hányinger, hányás, hasmenés jelentkezhet. A halál néhány nap múlva máj-, illetve keringési elégtelenség miatt, rapidabb zajlásnál légző- és vasomotorcentrum-bénulás következtében áll be.

Terápia. Megebezik a szén-tetraklorid-mérgezés terápiájával.

Terpentinmérgezés (intoxicatio per terpentinum)

A terpentinolajat fenyőfélék gyantájából állítják elő. Nagy mennyiségben használja a lakkipar, továbbá zsírok, olajok, paraffinok, viaszok és hasonló anyagok (például cipőkrém) oldószere. A véletlen mérgezés ritka, gyakoribb a suicid vagy abortiv céllal megivott terpentinolajtól származó mérgezés. A halálos adag 60-100 g-ra tehető. Izgatóan hat a szemre, a nyálkahártyára és a bőrre. Nagyrészt a vesén keresztül, részben a tüdőn át választódik ki, toxicus nephritist okoz.

Tünetek. Per os mérgezés esetén hányinger, hányás, zavartság; nagyobb mennyiség hatására rövid idő alatt mély coma, tonusos-clonusos görcsök alakulnak ki. A halál légzésbénulás következménye. A bőrre kerülve ekzemát okozhat. Súlyos mérgezés csontvelő-károsodást okoz, és anaemia alakulhat ki.

Terá pia:

· Légzési elégtelenség, illetve légzésbénulás esetén oxigénnel dúsított levegővel lélegeztetés.

· Seduxen (10-20 mg iv.) görcsök jelentkezésekor (szükség esetén ismételhető).

· Paraffinum liquidum (200 ml per os) a méreg felszívódásának megakadályozására.

· Gyomormosás 5%-os NaHCO3 oldattal, majd 300 ml 10%-os MgSO4 oldatban szuszpendált Carbo medicinalist töltünk a gyomorba, illetve itatunk a beteggel.

· 1000-2000 ml Ringer-laktáttal csökkentjük a vesében kiválasztódó terpentin koncentrációját.

Maró mérgezések

Lúg-és szervetlen sav mérgezések

Az e csoportba tartozó lokális hatású lúgokat és savakat koncentrációs mérgeknek nevezzük, mivel hatásuk elsősorban helyi, és az általuk okozott elváltozás súlyossága főleg a töménységgel, kisebb mértékben a mennyiséggel, a hatás időtartamával és az ellátás (hígítás) időpontjával függ össze. A lúgok colliquatiós, a savak többnyire coagulariós necrosist okoznak. A lúgok súlyosabb, a mélyebb szövetekre is ráterjedő elhalást váltanak ki.

1 %-nál töményebb nátronlúg véletlen vagy suicid célú megivása a nyálkahártyán felmaródást, 3%-nál töményebb oldat súlyos, heges szűkületekkel gyógyuló (colliquatiós) necrosist okoz. 20%-osnál töményebb lúg megivása halálos.

Tömény kénsav (96-98%-os) véletlen vagy suicid célú megivása barnásfekete pörköket. illetve felmaródásokat, hígabb oldata súlyos vérzésekkel, perforációval, haemolysissel járó mérgezést okoz.

A savmérgezések közül a sósavmérgezés a leggyakoribb. Általában a kereskedelemben kapható 28-30%-os sósav véletlen vagy suicid célú megivásakor következik be. 

Véletlen mérgezés esetén a beteg legfeljebb egy kortyot iszik, suicid kísérlet viszont - különösen ha alkoholosan befolyásolt személy vagy elmebeteg követi el nagy mennyiségű (100-500 ml) sósav megivásával is járhat. Ezért marószerrel történt szándékos mérgezésben a letalitás nagyobb, mint véletlen balesetekben. Súlyos marószermérgezésben a halál közvetlen oka: shock, elvérzés, perforáció, peritonitis. Késői halálok: nyelőcső-perforáció, mediastinitis, aspirációs pneumonia, inanitio.

Tünetek. Marószer megivása után azonnal heves nyelőcső- és gyomorfájdalom keletkezik. amelyet hányinger és nyálfolyás kísér. Lúgok ivása után az ajak-, a száj-, a garatnyálkahártya duzzadt, fájdalmas, a hányadék nyúlós, sikamlós tapintatú, vörösesbarna. Kénsav megivása után fekete vagy barnásfekete színű, sósavtól pedig fehér színű pörkök képződnek. A nyálkahártya-duzzanat kisebb fokú, mint lúgmérgezésben, a nyál érdes tapintatú, legtöbbször sanguinolens. A hányadék a gyomorban képződött savhaematintól barnás, kávéaljszerű. Ha a marószer a gégebemenet körül is felmaródást okozott, a beteg súlyos nehézlégzéssel küzd. A kórképet gyorsan kialakuló shock uralja. Défense musculaire nemcsak perforácio, hanem diffúziós hashártyaizgalom, illetve vegyi peritonitis jele is lehet. A savmérgezést súlyos acidosis kíséri.

Terá pia:

· Lidocain spray (10%-os) a száj-garat nyálkahártya érzéstelenítésére.

· 1 %-os Lidocaint (10 ml-es ampulla tartalmát) egy evőkanálba öntünk, ezt a beteg szájba veszi, jól megforgatja, majd lenyeli.

· Vizet itatunk a beteggel (nyelési próba); ha jól nyeli, még vizet és tejet is itatunk vele. A tej hígító, közömbösítő, nyálkahártya-bevonó, fájdalomcsillapító hatásával a legjobb antidotum. Maró mérgezés kezelésében döntő fontosságú a méreg felhígítása. A méreg közömbösítésének messze nincs ilyen jelentősége, ezért a megfelelő közömbösítő antidotum keresésével nem szabad az időt tölteni.

· 50-100 mg Dolargan iv.

· Infúzió: kolloid oldat és Ringer-laktát. Savmérgezésben 1 mmol/ttkg nátriumhidrogénkarbonát iv.

· Atropin (0,5 mg) a hányinger és a nyálfolyás csökkentésére.

· Conicotomia fulladás veszélye esetén. (Intubációval ugyanis súlyos sérülést, perforációt okozhatunk.)

Lokális és reszorptív hatású savmérgezések

Ecetsavmérgezés (intoxicatio cum CH3COOH)

20%-os ecetsavat tartalmazó ecetesszencia vagy tömény ecetsav (96-100%-os jégecet, acid. acetic. glaciale) véletlen vagy suicid célú megivása nemcsak helyileg maró és (a savmérgezésektől eltérő) colliquatiós necrosist, hanem általános mérgező hatásként haemolysist és acidosist is okoz.

Tünetek. Tömény ecetsav megivása hirtelen halált okoz. Hígabb oldat a nyálkahártyákon szürkésfehér, töményebb ecetsav sötétszürke, sőt fekete, a colliquatio miatt puha pörköket okoz. A száj-, nyelv-, garatnyálkahártya vizenyősen duzzadt; glottisoedema alakulhat ki. A lúg- és szervetlen sav mérgezéseknél felsorolt tüneteken kívül haemolysis, haemoglobinuria, haemolyticus icterus, majd rövidesen anuria keletkezik, amelynek oka részben shock, részben a tubulusok eltömeszelődése (haemolyticus eredetű renalis elégtelenség).

Terá pia:

· Lidocain sprayvel (10%-os) a száj, a nyelv és a garat érzéstelenítését végezzük.

· 1 %-os Lidocain oldatot (a 10 ml-es ampullából) evőkanálba öntünk, a beteg szájában jól megforgatja, majd lenyeli.

· Vizet vagy tejet itatunk a beteggel, a méreg felhígítására.

· Fájdalomcsillapításra 50-100 mg Dolargan iv.

· Infúzió: kolloidoldat és Ringer-laktál infúzió volumenpótlásra, shocktalanításra, vénafenntartásra és a diuresis biztosítása céljából. Az acidosis csökkenésére 1 mmol/ttkg NaHCO3.

· Atropin (0,5 mg) a hányinger és a nyálfolyás csökkentésére.

· Conicotomia, súlyos dyspnoéval járó glottisoedema esetén. Intubációval ne kísérletezzünk, mert súlyos sérülést, perforációt okozhatunk.

A gyomormosás vagy hánytatás tilos, noha a reszorptív hatás miatt erre szükség lenne.

Oxálsavmérgezés (intoxicatio cum acidum oxalicum)

Gyermekeken nagy mennyiségű sóska vagy rebarbara fogárasztása, felnőtteken laboratóriumban (egyébként rozsdafolt tisztítására használt) kalcium-oxalát, köznapi nyelvén „heresó” véletlen vagy suicid célú bevétele okozza.

Tünetek. Tömény oldatban vagy kristályos alakban bevéve hasi fájdalom, véres hányás, hasmenés a jellemző. A száj- és a garatűrben középsúlyos, később szűkületet nem okozó felmaródások keletkeznek. A lokális hatáson kívül az oxálsav a szervezet kalciumtartalmit nehezen oldódó kalcium-oxaláttá alakítja, majd a hypocalcaemia miatt tetaniás tünetek, bradycardia, görcsök jelentkeznek; halálos kimenetel is előfordul. Később a vesében kiváló kalcium-oxalát-kristályok oliguriát, anuriát, uraemiát okoznak.

Terápia:

· Vizet, tejet bőven itatunk a betegkel.

· Gyomormosás, majd a szondán át 300 ml vízben oldott 30 g Calcium gluconicum vagy Calcium lactat oldatát töltjük a gyomorba. Gyomormosás után ismét adhatunk tejet a betegnek.

· Infúzió (legalább 1000 ml Ringer-laktál) a veseműködés fenntartására.

· Calcium gluconicum (10%-os inj.-ból 20-40 ml iv.) a hypocalcaemia ellen.

Fluorsavmérgezés (intoxicatio cum acidum fluoricum)

A fluor-hidrogén vizes oldatát fluorsavnak nevezzük. Az intakt bőrön is gyorsan áthatoló protoplazmaméreg. Súlyosan maró hatású; megköti a szervezetben lévő kalciumot, így hypocalcaemiás tüneteket is okoz.

Tünetek. Per os, illetve a bőrre kerülve vezető tünet a csillapíthatatlan, elviselhetetlen fájdalom. A diagnózist nagymértékben nehezíti, hogy fluorsavmarás esetén órákig vagy napokig nem látható elváltozás a (súlyosan károsodott) bőrön és szöveteken. Per os bejutva súlyos tetaniás görcsöket okoz.

Terápia: 

· Oralis mérgezés:

· A mérgezettel azonnal vizet, tejet vagy 1 %-os kalcium-klorid, illetve kalciumglukonát oldatot itatunk, és a garat ingerlésével hánytatjuk.

· Dolargan 50-100 mg iv. fájdalomcsillapításra.

· 10%-os Calcium gluconicum (20-40 ml) iv., a hypocalcaemia ellen.

· Ringer-laktát infúzió, 500-1000 ml.

· A bőr marásos sérülése:

· Azonnal a következő oldatokat kell elkészíteni: 

· I. oldat: 150 NE hialuronidázt (1 amp. Hyase) 10 ml 2%-os Lidocainnal feloldani.

· II. oldat: 10%-os Ca-gluconicumot és 2%-os Procainum hydrochloricumot (vagy Lidocaint) 1:1 arányban összeszívni.

· Az oldatokkal a sérült szöveteket felületesen és mélyen infiltrálni kell addig, amíg a fájdalom meg nem szűnik. Először az I. oldatot adjuk be, majd ugyanarra a helyre fecskendezzük a II. oldatot. A II. oldat mennyisége kétszerese legyen az I. oldaténak. A fájdalom jelentkezésekor a kezelést ismételni kell!

Mezőgazdasági mérgezések - Növényvédőszer-mérgezés

Hazánkban növényvédelemre kb. 300 féle növényvédő szert használnak rendszeresen.

Követelmények:

· Biztosan pusztítsa el a növényt károsító élőlényt.

· Olcsó és nagy mennyiségben, könnyen előállítható legyen.

· Mérgező hatása csak meghatározott ideig tartson, azután bomoljon el atoxikus anyagokká.

E követelményeknek leginkább az alkilfoszfátok, más néven foszforsavészterek felelnek meg, ezért terjedtek el ezek leginkább, és a mérgezés is ezekkel a leggyakoribb.

A növényvédelemre gyakran használt inszekticid, fungicid, raticid, herbicid és talajfertőtlenítő vegyszereket és az általuk okozott mérgezéseket 11 csoportra osztva tárgyaljuk. A különböző csoportokban felsorolt vegyszereket sok gyári készítmény tartalmazza. Az eligazodást megnehezíti, hogy minden évben új és új gyári készítményeket hoznak forgalomba. Jó segédeszköz az évente kiadott „Engedélyezett növényvédő szerek” című könyv, amely a gyári készítményeket és ezek hatóanyagait tartalmazza. 

Báriummérgezés (intoxicatio cum Ba)

Az oldható báriumsók közül gyakori méreg a bárium-szulfid és poliszulfid (Neopol), a bárium-nitrát (tűzijáték és csillagszóró), a bárium-klorid és a bárium-karbonát. Ismeretlen mechanizmussal súlyos hypokalaemiához vezet, támadáspontja az izomrendszer, valószínűleg közvetlenül hat az izomsejtek káliumpermeabilitására. A bélfal simaizmaira hatva kezdetben fokozza a peristalticát, majd a beleket görcsösen összehúzva colicát, az erek simaizomgörcse révén pedig hypertoniát eredményez. A harántcsíkolt izomzatban kezdetben tónusfokozódás, majd ascendáló petyhüdt bénulás jelentkezik. A szívizomra digitalisszerű hatást fejt ki. Kezdetben bradycardiát, Később tachycardiát, tachyarrhythmiát, majd kamrafibrillatiót okoz. A halál a fibrillatio vagy a légzőizmokra is ráterjedő ascendáló bénulás következménye.

Tünetek. A méreg szervezetbe jutása után fél órán belül jelentkeznek. Rossz közérzet, hányinger, hányás, hasi colica, hasmenés, szívtáji szorító érzés, hypertonia, bradycardia. Néhány óra múlva kezdődik a harántcsíkolt izmok ascendáló bénulása. Rossz prognosztikai jel az eszméletvesztés, a convulsio, a cyanosis, a vérnyomásesés. A bradycardia tachycardiába, bigeminiába, pitvar-, majd kamrafibrillatióba mehet át. Súlyos mérgezés esetén meghalhat a beteg hirtelen, bulbaris bénulásban.

Terápia:

· Aspecifikus terápia (fontos, mert a keringés és a légzés a mérgezés folyamán bármikor leállhat).

· Gyomormosás, majd a komormosó szondán át 300 ml 10%-os nátrium- vagy magnézium-szulfát oldatot töltünk a gyomorba.

· Káliumpótlás céljából Panangin (2-4 amp. iv. lassan) vagy 10-15 maeq/h KCl infúzióban.

· 500-1000 ml Ringer-laktat infúzió a dehidráció csökkentésére, illetve az exsiccosis megelőzésére.

· Seduxen (20-40 mg iv.), harántcsíkolt izom görcsök esetén.

· No-Spa (80-120 mg iv.) simaizomgörcsök ellen (cave hypotoniam!).

Dikumarolmérgezés (intoxicatio per dicumarolum)

Raticid anyag. A mérgezés forrása lehet a rágcsálóirtásra kihelyezett csalétek elfogyasztása vagy Syncumar túladagolása, illetve nagyobb mennyiség bevétele suicid céllal. A méreg a prothrombinképzést akadályozza, emiatt haemorrhagiás diathesis alakul ki.

Tünetek. Hányinger, hányás, hasmenés; a vizelet és a széklet véres lehet. A bőr nyomásnak kitett helyein petechiák, majd suffusiók keletkeznek. Subconjunctivalis vérzések is előfordulnak. Masszív gastrointestinalis vérzés hypovolaemiához, shockhoz vezethet, súlyosak a következmények, ha intracranialis vérzés alakul ki.

Teri pia:

· Gyomormosás paraffinozott szondával, majd ezen keresztül 300 ml 10%-os MgSO4-ban szuszpendált Carbo medicinalist töltünk a gyomorba.

· Volumenpótlás kolloid és krisztalloid infúzióval hypovolaemia esetén.

· K-vitamin (20-40 mg iv.).

· C-vitamin (50-100 mg iv.).

2,4-D típusú herbicidek okozta mérgezés

A 2,4-diklór-fenoxiacetát és a 2,4,5-triklór-fenoxiacetát szelektív hatású permetezőszerek vízben alig, szerves oldószerekben jól oldódnak. A bőrről és a gyomor-bél tractusból felszívódnak; lokális és központi idegrendszeri izgató hatosuk van.

Tünetek. Hányinger, hányás. koordinációs zavarok, somnolentia, coma, izomrángás, epiletiform görcsroham. A halál keringési elégtelenség vagy légzésbénulás következtében áll be.

Terápia:

· 200 ml paraffinolajat itatunk a beteggel.

· Gyomormosás, majd 300 ml 10%-os MgSO4,-oldatban szuszpendált Carbo medicinalist töltünk a gyomorba.

· Seduxen (10-20 mg iv.), convulsiók esetén.

· Légzési elégtelenség észlelésekor lélegeztetés.

Dinitroortokrezol- (DNOC-) és dinitrofenol- (DNOP-) mérgezés

Az alkilfoszfátok után a legelterjedtebb növényvédő szerek. Minden testfelszínről jól és gyorsan felszívódnak. Az oxidatív foszforiláció gátlásával valamennyi sejt anyagcseréjét fokozzák, ezenkívül methaemoglobinaemiához is vezetnek. Hatásukra a szervezet oxigénigénye, temperatúrája, a légzés- és pulzusszám emelkedik. A szervezetben relatív hypoxia, majd anoxia és acidosis alakul ki.

Tünetek. A méreg szervezetbe jutása után gyorsan jelentkeznek: fejfájás, hányinger, hányás, hasi colica, hasmenés, hyperpyrexia, profúz verejtékezés. A bőr icterusos, az ajkak és a fülek cyanoticusak. A beteg szorongó, sensoriuma zavart; nyugtalan. Tachycardia, tachyarrhythmia, inspiratoricus dyspnoe jelentkezik. A végstádiumban tüdőoedema, metabolikus acidosis alakul ki, majd coma, convulsiók közepette áll be a halál, ezt követően a rigor mortis nagyon gyorsan kialakul.

Terápia:

· 200 ml paraffinolaj per os.

· Gyomormosás, majd a gyomorszondán át 300 ml MgSO4 vagy Na2SO4 10%-os oldatában szuszpendált 2 evőkanál Carbo medicinalist töltünk a gyomorba.

· Hűtőborogatás, illetve hűtőfürdő és 25-50 mg Hibernal a magas Iáz csillapítására.

· Bőséges folyadékpótlás krisztalloid és 5%-os Glucosum infúzióval.

· Convulsio esetén Seduxen inj. (10-20 mg iv.).

· Methaemoglobinaemia esetén metilénkék (1 %-os oldatból 5-10 ml).

Tilos: ricinus, tej, alkohol.

Ditiokarbamát - mérgezés

A sárgásfehér, kristályos fungicid önállóan vagy más szerekkel kombinálva használatos. A szem és a légutak nyálkahártyáját izgatja, az acetaldehidázt bénítja. Ha a szervezetben a méreg expozíciójakor etilalkohol van, ennek oxidációja acetaldehid szinten megáll. Mivel az aldehid mellett más, még nem tisztázott tényezők is szerepelnek, a mérgezés nem azonos az acetaldehidmérgezéssel.

Tünetek. Belélegezve heves köhögési rohamot vált ki. Erős könnyezés, conjunctivitis, a fokozott verejtékezésnek kitett helyeken (axillaris és inguinalis tájék) égető, viszkető érzés, majd dermatitis jelentkezik. Szeszes ital egyidejű fogyasztásakor szédülés, fejfájás, tachycardia, bőrpír, hányinger, hányás, mellkasi szorító fájdalom, dyspnoe, profőz verejtékezés, szomjúság keletkezik. Súlyos mérgezésben eszméletlenség, légzési és keringési elégtelenség vezet halálhoz.

Terápia:

· A beteg szennyezett ruháját levesszük, bőrét szappanos vízzel lemossuk, szemét bő folyó vízzel kiöblítjük.

· Conjunctivitis esetén 1 %-os Lidocaint csepegtetünk a beteg szemébe, a szemhéjgörcs oldására.

· A kínzó, improduktív köhögés csillapítására Contramal injekciót adunk (50 mg iv.).

· Gyomormosás per os mérgezés esetén, majd gyomormosó szondán át 300 ml 10%-os MgSO4-ban szuszpendált 2 evőkanál Carbo medicinalist töltünk a gyomorba.

Az alkoholfogyasztás 1 hétig tilos!

Klórtartalmú inszekticid (klórozott szénhidrogén) mérgezés

Világviszonylatban a legelterjedtebb inszekticid volt. Különböző készítményekkel elsősorban a DDT vel (diklór-difenil-triklór-etán) - Kitűnő eredményeket értek el a mezőgazdaságban. Ennek ellenére az utóbbi időben e csoport tagjainak gyártása, forgalmazása és felhasználása erősen csökkent. Egyes országokban (például Svédország, Dánia, Hollandia) használata tilos. Oka az, hogy felhasználás után nem válik atoxikussá, az élő szervezetek lipoidjában felhalmozódik, veszélyt jelent az emlősökre, így az emberre is. A mérgezés hazánkban hexaklór-ciklohexán- és endoszulfántartalmú porozó- és permetezőszerekkel fordul elő, DDT nincs forgalomban. A méreg a cortex motoros központjait és a kisagyat izgatja, károsítja a májat és a vesét, növeli a szívizom adrenalinérzékenységét és kamrafibrillatiót okozhat.

Tünetelv. Per os mérgezésnél 1-3 óra múlva hányinger, hányás, hasmenés, paraesthesiák, fascicularis izomrángások, majd durva hullámú tremor észlelhető, először az arcon, a nyalton, később a törzs izmain. Súlyos mérgezésben (a strychnin hatásához hasonlóan) fény- és hangingerre görcsölt, trismus és opisthotonus jelentkezik. A sensorium zavart (a strychninmérgezéssel ellentétben). A halált légzésbénulás vagy kamrafibrillatio okozza. Ha a terminális állapot elhúzódik, tüdőoedema alakul ki.

Terápia:

· Raraffinum liquidum 200 ml per os.

· Gyomormosás, majd a gyomormosó szondán át 300 ml 10%-os MgSO4,-ban szuszpendált 2 evőkanál Carbo medicinalist töltünk a gyomorba.

· Infúzió: 500 ml Ringer-laktát, elektrolit- és volumenpótlásként, további vénafenntartásra.

· Seduxen (10-20 mg iv.) fascicularis izomrángások, illetve tremor esetén; további 20 mg tonusos-clonusos görcsrohamban (szültség esetén több is).

· Kontakt mérgezés esetén a beteg szennyezett ruháit levetjük, bőrét szappanos vízzel lemossuk.

Tilos: tej, ricinus, alkohol; legalább 1-2 hétig zsíros étel.

Kolinészterázbémító - mérgezések

Alkilfoszfát- (szerves foszforsavészter) mérgezés (intoxicatio cum AP)

Az AP-tartalmú növényvédő, permezetezőszerek véletlen baleset kapcsán a bőrről, illetve a kötőhártyáról felszívódva, esetleg belélegezve vagy nemrég permetezett mosatlan gyümölccsel, sokszor suicid kísérlet kapcsán per os, a gyomor-bél tractuson keresztül jutnak a szervezetbe. Véletlen baleset ritka, az öngyilkossági kísérlet mindennapos. A vegyi fegyverként ismert „idegmérgek” is az organofoszfátokhoz tartoznak. A méreghatás a kolineszteráz irreverzíbilis bénításán alapszik. Az idegvégződéseknél - kivéve a sympathicus postganglionaris rostokat - inger hatására kémiai ingerátvivőként acetylcholin keletkezik, amelynek feleslegét az állandóan jelen lévő kolineszteráz enzim azonnal elbontja. Az AP tartósan kötődik az enzimhez, elfoglalja az acetylcholin kötődési helyét. Így az egyszer keletkezett acetylcholin nem bomlik el, hanem az érkező újabb ingerek hatására egyre nagyobb mennyiségben felhalmozódik és - ellentétben a gyógyszerként használt reverzíbilis kolineszterázgátlókkal (prostigmin, stigmosan) - az alkilfoszfátok egy idő után elpusztítják az enzimmolekulát, amelyhez kötődtek. Az AP-mérgezés folyamata példa arra, hogy egy mérgezés hogyan képes megzavarni a szervezet finom működésének egyensúlyát.

Tünetek. A behatolási kaputól függő 10-30 perces lappangási idő után a támadáspontnak megfelelően hármas tünetcsoport észlelhető:

· Muscarinszerű parasympathicus izgalmi tünetek: a simaizmok, a szívizom, bizonyos mirigyek cholinerg idegvégződésein felhalmozódó acetylcholin hatására a pupillák szűkülnek, könnyezés, hányinger, hányás, nyálfolyás, hasi colica, hasmenés, verejtékezés, bradycardia, vérnyomásesés, fokozott hörgi secretio, hörgőgörcs és asthmás jellegű nehézlégzés jelentkezik. 

· Nikotinmérgezésre emlékeztető tünetek: a vázizomzat motoros véglemezeinél felhalmozódó acetylcholin izomgyengeséget, izomrángásokat, tonusos-clonusos görcsöket okoz.

· A központi idegrendszerben felhalmozódó acetylcholin hatására: fejfájás, szorongás, tremor, generalizált görcsök és coma alakul ki.

· A három csoport tünetei változatosan kombinálódhatnak. 

Terápia:

· Aspecifikus terápia (ennek során az elsősegélynyújtó védje magát a mérgezéstől).

· Percutan mérgezés esetén a beteg méreggel szennyezett ruháit el kell távolítani, egész testét szappanos vagy ultrás vízzel le kell mosni. A lúgok ugyanis az AP-okat hidrolizálják, hatástalanítják. A szemet 2-4%-os szódabirkarbónával kell kimosni.

· Gyomormosás 5%-os szódabikarbónaoldattal per os mérgezés esetén, majd szondán át 10%-os MgSO4-ban szuszpendált 2 evőkanál Carbo medicinalist töltünk a gyomorba.

· Infúzió: 500-1000 ml Ringer-laktót, amely elsősorban a véna nyitvatartását szolgálja.

· Atropin iv. mindaddig, lassan, folyamatosan, amíg a pupilla ki nem tágul, a profúz verejtékezés meg nem szűnik, a bradycardiát tachycardia nem váltja fel (általában 10-60 mg, de 100 mg feletti dózis is szükséges lehet!). Az Atropin csak a muscarinszerű hatást antagonizálja.

· Akineton inj. 5 mg iv. (többször ismételhető) a nikotinszerű és a centrális tünetek antagonizálására.

Tilos: a betegnek phenotiazinszármazékokat (Hibernal, Pipolphen) adni, mert fokozzák a görcskészséget és halált okozhatnak. Tilos tej, ricinus, alkohol fogyasztása, mert az AP felszívódását meggyorsítja.

Karbamátmérgezés (intoxicatio cum carbamat)

A karbamátok olyan kolineszteráz-bénító inszekticid és atkaricid vegyületek, amelyek hatása gyors, de rövid ideig tart és reverzíbilis. Toxicitásuk messze elmarad az alkilfoszfátokétól.

Tünetek. Hányinger, hányás, hasmenés, fokozott verejtékezés, miosis, bradycardia. Nagyobb koncentrációban a szemet és a légutakat izgatják.

· Terápia:

· A beteg méreggel szennyezett ruháit levesszük, bőrét szappanos vízzel lemossuk.

· 1 %-os Lidocainból 3-4 csepp mindkét szembe, majd néhány perc múlva bőséges átöblítés testmeleg vízzel.

· Atropin iv. szükség szerint (suicid kísérlet esetén átlag 5-10 mg elegendő).

· Per os mérgezésnél gyomormosás, majd a szondán keresztül 300 ml 10%-os MgSO4 oldatban szuszpendált 2 evőkanál Carbo medicinalist töltünk a gyomorba.

A karbamát típusú herbicideknek kolinészterázbénító hatásuk nincs.

Nikotinmérgezés (intoxicatio per nicotinum)

A tiszta nikotin színtelen, fény hatására megbarnuló, erősen lúgos vegyhatású, vízben és lipoidokban oldódó olajos folyadék. A mérgezés rendszerint a mezőgazdaságban inszekticid anyagként használt, fémedényben forgalomba hozott, ún. nikotintörzsoldattal fordul elő (1 ml per os halálos lehet). A bőrről jól felszívódik és súlyos mérgezést okoz. Suicid céllal evett cigaretta, pipadohány- vagy cigarettafőzet ivása után a mérgezés enyhe. Kisgyermek számára már a 2 mg nikotint tartalmazó Nicorette rágógumi fogyasztása is mérgezést okozhat? Kezdetben izgatja, később bénítja a vegetatív ganglionokat, valamint a légző- és a vasomotorcentrumot.

Tünetek. Könnyű mérgezésben hányinger, hányás, nyálfolyás, fejfájás, szédülés gyakori. Később gyengeség, a végtagokon tremor jelentkezik. Súlyos mérgezésben sápadt, verejtékes arc, collapsus észlelhető. A beteg székletét, vizeletét maga alá bocsátja. 50 mg (vagy ennél több) bejutásakor a mérgezett összeesik, generalizált convulsiók, majd a légző- és vasomotorcentrum bénulása következtében perceken belül meghal.

Terápia:

· Gyomormosás 1 %°-es KMnO4 oldattal, majd ebből 60 ml-t a gyomorban hagyunk.

· Kontakt mérgezésnél a beteg ruháit eltávolítjuk, bőrét bő tiszta vízzel vagy bórsavoldattal lemossuk.

· Akineton inj. 5-10 mg im., súlyos esetben 5 mg iv.

· Seduxen (tremor esetén 10-20 mg, a harántcsíkolt izmok kiterjedt görcsekor 20-40 mg iv.).

· Szükség esetén asszisztált vagy kontrollált lélegeztetés.

Paraquat-és diquatmérgezés (intoxicatio per paraquatum)

A bipiridilium-derivátumok legismertebb, egyben az emberre legveszedelmesebb tagja a parakvát-diklorid: Gramoxone (a továbbiakban G; 1,1-dimetil-4,4-bipiridilium-diklorid). Rendkívüli toxicitása miatt ma már nincs forgalomban, korábban angol licenc alapján hazai gyártmányú készítmény volt; kék színű, erősen lúgos kémhatású, 25% hatóanyagot tartalmazó folyadék. Világszerte ismert és használt kontakt, totálherbicid. Növényekre juttatva, minden klorofilltartalmú növényt megtámad és rövid idő alatt elpusztít indirekt úton, toxikus peroxidok képzésével. A kevésbé toxikus diquat Reglone néven ma is kapható gyomirtószer.

A tömény Gramoxone és Reglone oldat maró hatású. A G általános sejtméreg, a tüdő alveolussejtjeiben koncentrálódik, és a lipidek peroxidációja révén sejtnecrosishoz, majd proliferatióhoz, tüdőfibrosishoz vezet. A mérgezés súlyossága, zajlása a bejutott G mennyiségétől, az oxigénkínálattól és a szervezetben (nem a serumban, hanem a szövetekben) elért koncentrációtól függ. Az irodalom és saját tapasztalataink szerint már 4-5 g G per os halált okozhat. A diquat nem okoz tüdőfibrosist, de a G-hoz hasonlóan vese- és májkárosodáshoz vezet.

Tünetek. A per os G-mérgezés három fázisban zajlik:

· A méreg bejutása után röviddel égő fájdalom jelentkezik a száj-garatban, a nyelőcsőben, nyelési nehézségekkel. Hányás, hasmenés, görcsös hasi fájdalmak támadnak. Nyálkahártyavérzés, 2-3 nap múlva fájdalmas fekélyek keletkeznek a száj-garatban, esetleg tüdőoedema kezdődik.

· Néhány nap elteltével toxikus vese-, máj-, ritkébb esetben myocardiumkárosodás, oliguria, anuria, icterus, a transzaminázérték emelkedése; súlyosabb esetben rövid idő alatt interstitialis pneumonia, tüdőoedema észlelhető.

· 5-15 nap múlva - ha a mérgezett a második fázist túlélte - a veseműködés javul, ugyanakkor tüdőfibrosis kezdődik. Az alveolusok és a kis bronchusok epithelsejtjei elhalnak, a granulatiós szövet a lumenbe terjed. A mérgezett 2-6 héten belül tüdőfibrosis következtében meghal.

A tüdőelváltozások klinikai jelei (ingerköhögés, nehézlégzés, véres köpet, hypoxia, acidosis) már a G-mérgezés korábbi fázisaiban is észlelhetők.

Nagyobb mennyiség (200-400 ml) per os bejutásakor a halál 24-48 órán belül bekövetkezhet. A tüdőfibrosis ennyi idő alatt nem alakulhat ki. Hirtelen légzés- és ke​ringésleállás a mérgezés bármelyik fázisában lehetséges.

Terápia:

· Hánytatás meleg sós vízzel, garatingerléssel. Különösen akkor fontos ezzel kezdeni az ellátást, ha a G bejutása a szervezetbe közvetlenül étkezés után történt. (A megrágatlan nagyobb falatok eltömeszelik a gyomormosó szondát, és többszöri tisztítását és újra levezetését teszik szükségessé.). A hánytatás közben a gyomormosáshoz előkészülünk. Ezzel értékes perceket nyerünk.

· Gyomormosás: ha már tiszta a gyomormosó víz, a szondán át Fuller's Earth (Fuller-föld) 30%-os szuszpenzióját (ennek hiányban 300 ml 10%-os MgSO4-ban szuszpendált 2 evőkanál Carbo medicinalist) töltünk a gyomorba. A Fuller-földet ismételten szükséges adni.

· Infúzió: 500-1000 ml Ringer-laktát.

· Lidocain 1 %-os oldatából néhány cseppet juttatunk a beteg szemébe a szemhéjgörcs oldására, majd percek múlva mindkét szemet (az áthajlási redőket is) tiszta, langyos vízzel alaposan átmossuk.

· Lidocain: a 10 ml-es 1 %-os ampulla tartalmát evőkanálba töltjük, az 1 %-os oldatot a beteg szájában jól megforgatja, majd lenyeli, a száj, garat és nyelőcső lokális fájdalomcsillapítására.

· Oxigént lehetőleg ne adjunk, mert a méreg toxicitását fokozza!

· Ha a méreg a bőrre került, a beteg szennyezett ruháját azonnal el kell távolítani és bőrét bő szappanos vízzel lemosni, majd száraz ruhát kell ráadni.

Piretrum- és szintetikus piretroid mérgezés

Emberre kevéssé toxikus szerek. Gyakran okoznak allergiás tüneteket (kontakt ekzema, hörgi asthma).

Tünetek. Oralis bejutás esetén az ajkak, a nyelv és a garat érzéstelenné válik. Nagy mennyiség bejutása esetén hányás, hasmenés, fejfájás, koordinációs zavarok, epileptiform görcsök alakulhatnak ki.

Terá pia:

· Gyomormosás. majd 300 ml MgSO4 10%-os oldatában szuszpendált Carbo medicinalist töltünk a gyomorba.

· Seduxen 10-20 mg iv. convulsiók esetén.

Réz – szulfát – mérgezés (intoxicatio cum Cu5SO4)

Egyike a legrégibb növényvédő szereknek. Véletlen baleset vagy suicid kísérlet kapcsán, per os mérgezés esetén kristályosan vagy oldat formájában kerülhet a szervezetbe. Lokálisan izgat, felszívódás után a capillarisokat károsítja; haemolysist, máj- és vesekárosodást okoz. Kristályos formában bevéve súlyos helyi tünetek észlelhetők és gyakran shock alakul ki.

Tünetek. A száj-garatban zöldeskék elszíneződés, felmaródás látható. Tömény oldat vagy kristályok bevétele esetén a hányadék zöldeskék színű, sokszor véres. Gyomor-bél görcsök jelentkezése után a széklet és a vizelet véressé vilik. A beteg néhány órával a méreg bevétele után shock tünetei között meghalhat. A nagyfokú haemolysis anaemiához vezet. Haemoglobinuria, oliguria, anuria, uraemia, esetleg a közben kialakult exsiccosis okozhatja a beteg halálát. A mérgezés 2-3. napján haemolyticus icterus alakul ki. A duzzadt gingiván gyulladásos „fémszegély” látható. A beteg sensoriuma zavart. A mérgezésre jellemző a nagyfokú gyengeség. Gyógyuló esetben az icterus csökken, a diuresis fokozatosan megindul. Későbbi szövődmény lehet az artériás thrombosisok keletkezése.

Terápia:

· Tojásfehérje itatásával rézalbuminátot képezünk, majd kimossuk a gyomorból. Alapos gyomormosás után a szondán át 300 ml 10%-os MgSO4 oldatában szuszpendált Carbo medicinalist töltünk a gyomorba.

· Volumenpótlás Ringer-laktát infúzióval, manifeszt shock esetén kolloid oldattal is.

· Kábító fájdalomcsillapító szer adása (50-100 mg Dolargan iv.) is szükséges lehet.

· Kálium-ferrocianid 1 %-os oldatából 5 percenként 1 evőkanál.

· Dicaptol (2-3 amp. = 0,2-0,3 g) mélyen intraglutealisan.

· CaNa2-EDTA (kalcium-dinátrium-etilén-diamin-tetraacetát): 10-20 ml iv., a gyári készítménytől függően.

Tilos: ricinus, tej, zsíros ételek.

Egyéb mérgezések

Anilinmérgezés (intoxicatio per anilinum)

A festék- és gumiiparban kiterjedten használt, alkoholban és zsíroldószerekben jól oldódó, sárga folyadék. Inhalatiós úton, per os és pertutan is bejuthat a szervezetbe. Methaemoglobinaemiát, nagyobb mennyiségben idegrendszeri zavarokat okoz. A vizelettel választódik ki. Az alkohol az anilin toxicitását kb. hússzorosára fokozza.

Tünetek. A könnyű mérgezett euphoriás, arca, ajka, füle cyanoticus. Súlyosabb mérgezés esetén az egész bőrfelület sötét kékesszürke. A beteg szédülésről, fejfájásról, nehézlégzésről, gyengeségről, hányingerről, erős szívdobogásról, mellkasi nyomásérzésről panaszkodik. Hypotensiót, tachycardiát, később bradycardiát találunk. A dyspnoe egyre fokozódik, a beteg elveszti eszméletét, majd convulsiók és légzésbénulás következtében beáll a halál. Megerősíti a diagnózisunkat - még könnyű mérgezés esetén is - a vér csokoládébarna színe.

Terápia:

· Inhalatiós mérgezésnél a beteget szabad levegőre visszük.

· Pertutan behatolásnál a szennyezett ruházatot eltávolítjuk, a beteg bőrét 5%-os ételecettel, majd szappannal és vízzel lemossuk.

· Gyomormosás (per os mérgezés esetén), majd 300 ml 10%-os MgSO4 oldatóba 2 evőkanál Carbo medicinalist keverünk, és a szondán át a gyomorba töltjük.

· Oxigénbelélegeztetés.

· Metilénkék 1 %-os oldatából enyhe cyanosis esetén 5-10 ml-t adunk ugyanannyi C-vitaminnal iv.; ha súlyos a cyanosis: 3-5 ml-t ugyanannyi C-vitaminnal iv. 10 percenként ismételjük, míg a cyanosis nem szűnik.

· Infúzió volumen-, illetve elektrolitpótlásra, továbbá vénafenntartásra.

Arzénmérgezés (intoxicatio cum AS)

Arzénmérgezést okozhatnak: arzén-trioxid, mészarzenát, Na-arzenát, arzén-triklorid, arzéntartalmú festékek. Hatásmechanizmusa életfontosságú enzimek bénításán alapul.

Tünetek. Röviddel a méreg bevétele után hányinger, hányás, hasmenés, száj-garat-nyelőcső fájdalom kezdődik. A vérnyomás csökken, a hőmérséklet szubnormális. A nagyfokú hunyás és hasmenés következtében exsiccosis alakul ki. A vesefunkció zavara következtében a vizeletkiválasztás csökken, oliguria, anuria alakul ki. A bőr verejtékes, cyanoticus. Zavartság, nyugtalanság, eszméletlenség, convulsiók, légzésbénulás következtében áll be a halál. Az akut fázis túlélése esetén májkárosodás, elhúzódó polyneuritis alakul ki.

Nagy mennyiségű arzén bevétele után zavartság, cyanosis, collapsus, tonusos-clonusos görcsök, eszméletvesztés, majd általános bénulás következik be; a halál vasomotor- és légzőközpont-bénulás miatt kb. 24 órán belül beáll.

Terápia:

· Gyomormosás, majd a szondán keresztül 100 ml 5%-os nátrium-tioszulfátot, ezt követően 10%-os MgSO4-ban szuszpendált 1 evőkanál MgO-ot és Carbo medicinalist töltünk a gyomorba.

· Na-tioszulfát 10%-os oldatiból 20-40 ml iv.

· Seduxen 20-40 mg iv. (esetleg több is) görcsgátlásra.

· Infúzió: Ringer-lakfát (500-1000 ml) volumen- és elektrolitpótlásra és vénafenntartásra.

· Dicaptol 1-3 amp. (0,1-0,3 g) mélyen im.

Etilénglikol - mérgezés

A glikolok közül az etilénglikol széles körben használt fagyásgátló szer, motorok hűtővizéhez adva megakadályozza annak befagyását. Az etilalkoholhoz hasonló szagú, víztiszta folyadék. Mérgezést véletlen vagy suicid szándékú megivása okoz. A halálos dózist 100 ml-re becsülik, de etilalkohollal együtt fogyasztva a halált okozó mennyiség sokkal több. Az etilénglikol kezdetben narcoticus hatású, a gyomor-bél tractusban izgalmi tüneteket vált ki, majd az alkoholdehidrogenáz elbontja, és felszaporodó metabolitjai elsősorban a vesét károsítják. 

Tünetek. A méreg szervezetbe jutása után rövid idő múlva fejfájás, szédülés, hányinger, hányás, zavartság; részegséghez hasonló állapot, majd eszméletvesztés, convulsiók következnek be. Súlyos mérgezés esetén rövid idő alatt mély coma alakul ki, a beteg néhány órán belül meghalhat. Ha lassúbb lefolyású, az oxálsavmérgezéshez hasonlóan súlyos vesekárosodás alakul ki, anuriával, uraemiával.

Terápia:

· Gyomormosás 1 o/oo-es KMnO4-oldattal.

· Alkohol: 50-60 ml tömény alkoholnak megfelelő mennyiségű etilalkohol per os vagy infúzióban. (A hatásmechanizmus ugyanaz, mint metilalkohol-mérgezésben: az alkoholdehidrogenázt etilalkohollal lekötjük, ezzel az etilénglikol lebontását megakadályozzuk, amely a szervezetből változatlanul kiürül.)

· Infúzió: 500-1000 ml Ringer-laktát a diuresis fokozására.

· 10-20 mg Seduxen iv. (szükség esetén ismételve) görcsök esetén.

Ételmérgezés (intoxicatio alimentaris)

Baktériumokat (Salmonella, Streptococcus, Staphylococcus, patogén coli-törzsek) vagy baktériumtoxinokat tartalmazó ételek forrasztását követően, hosszabb-rövidebb lappangási idő után alakul ki. A különböző ételekben, élelmiszerekben a helytelen vagy a hosszabb tárolás közben bekerült kórokozók kedvező feltételek közepette szaporodnak. Optimális táptalaj: házi disznósajt, krém, fagylalt, főtt tészta, hal- és gombás étel, nyitott konzerv. Ételmérgezés leggyakrabban a felsorolt ételek fogyasztása után jelentkezik. 8-12 órás lappangási idő a salmonellákra, az 1-5 órás egyéb baktériumokra, illetve baktériumtoxinokra jellemző.

A kórokozók mennyisége. virulenciája és a tünetek alapján az ételmérgezés néhány típusát különböztetjük meg:

· Gastralgiás típus: epigastrialis nyomó vagy görcsös fájdalom uralja hányingerrel. Hányás, hasmenés rendszerint nincs. A mérgezés enyhe lefolyású, spontán javul, illetve gyógyul. Könnyen összetéveszthető a gyomor túlterhelése vagy étrendi hiba következtében jelentkező hasonló tünetekkel.

· Gastritises típus: az előbbi típusnál felsorolt tüneteken kívül hányás, amely nem vezet exsiccosishoz.

· Gastroenteritises típus: többnyire salmonellák okozzák. Az ételmérgezés klasszikus képét mutatja. Hányinger, hányás, hasmenés, epigastrialis görcsös fájdalom, hidegrázás, gyakran 40 °C-ig emelkedő láz jelentkezik. Fejfájás, szédülés, vérnyomásesés gyakori, a beteg collabálhat. Hypocalcaemia jeleként keze zsibbad, lábikragörcse van. A heves hányás következtében a nagyfokú folyadékveszteség exsiccosishoz vezet, különösen, ha a beteg öreg vagy kispermek.

· Enteritises típus: colicás panaszok közben napokig tartó hasmenés, amely exsiccosishoz vezethet.

Az ételmérgezés diagnózisának felállításában körültekintőnek kell lenni. Legnehezebb az ételmérgezést elkülöníteni hasi katasztrófától vagy CO-mérgezéstől. Az anamnézis felvételekor utolsó kérdésünk legyen a beteg által elfogyasztott ételek felsoroltatása és a megbetegedést okozó „bűnbak” diadalmas megtalálása. Ételmérgezés gyanújában észlelt défense musculaire hasi katasztrófa jele, nem tartozik az ételmérgezés tünetei közé! A CO-mérgezéstől megkülönbözteti a tünetek megjelenési sorrendje (ételmérgezésben hányinger-hányás-fejfájás, CO-mérgezésben fejfájás-szédülés-hányinger-hányás), továbbá az is, hogy az ételmérgezés nem okoz tartós eszméletvesztést, de a CO-mérgezés igen; valamint nagyfokú, főleg az alsó végtagokra lokalizálódó izomgyengeség (ételmérgezésben nincs, a CO-mérgezésnek viszont jellemző tünete).

Terápia:

· Infüzió: (500-1000 ml Ringer-laktát), ha nagyfokú a folyadékveszteség.

· Hypertoniás NaCl (20-40 ml iv.), hozzá 0,5 mg Atropin, elektrolitpótlásra és a hányinger megszüntetésére.

· Ca-gluconicum (10%-os oldatból 10-20 ml), a hypocalcaemia okozta görcsök ellen.

· Algopyrin (1-2 g iv.) lázcsillapításra.

· Carbo medicinalis vizes szuszpenzióját igya meg a beteg, ha a hányinger csökkent. Egyébként per os a következő 12 órában mindennemű gyógyszer vagy folyadék fogyasztása tilos.

· A diéta a terápia fontos része. Feladata a gyulladt gyomor-bél nyálkahártya izgalmának csökkentése, amelyet úgy érhetünk el, ha a gyomor-bél nyálkahártya semmiféle anyaggal nem érintkezik. tehát a beteg 12 órát koplal és folyadékot nem iszik. Majd pirított kenyér, kétszersült, vízben főtt burgonya, rizs (ún. „dugító koszt”, a hasmenés megállítását célozza), kevés keserű tea az étrend. később rántott leves, tehéntúró. majd két nap múlva könnyű vejes étkezés. A leírtakra az ételmérgezés rendszerint 24 órán belül gyógyul. Napokra elhúzódhat, ha a beteg nem tartja be a diétát, az akut szakban folyadékot vagy a heveny tünetek lezajlása után 24 órán belül zsíros vagy cukros ételt fogyaszt.

Botulismus

Az ételmérgezések közé szokták sorolni a botulismust is. Hazánkban rendkívül ritka mérgezés, rendszerint téves diagnózisként találkozunk vele. A salmonellák, staphylococcusok, streptococcusok és coli által okozott gyakori ételmérgezéssel nem lehet összetéveszteni. Hosszabb lappangási ideje. a hányás, hasmenés hiánya (obstipatio), az idegrendszeri tünetek (bulbaris paralysis. ptosis, a nyálkahártyák feltűnő szárazsága), továbbá lefolyása merőben különbözik az ételmérgezés tüneteitől.

Gombamérgezés (intoxicatio per fungum)

Gombás étel fogyasztása után hosszabb vagy rövidebb lappangási idővel jelentkező rosszullét esetén a következő kérdésekre várunk választ:

· Saját szedésű vagy vásárolt gomba okozta-e a mérgezést?

· Az előbbi esetben látta-e gombaszakértő a gombát, az utóbbi esetben hol vásárolták?

· Egyféle vagy többféle gombát ettek?

· Hogy néztek ki a gombák?

· Mikor szedték vagy vették, mikor készítették el és mikor ették meg?

· Hogyan készítették el (pörköltnek, salátának)? (Az utóbbi esetben a termolabil toxinok hatása is érvényesül.)

· Mérgezési tünetek a gomba fogyasztása után mennyi idő múlva jelentkeztek?

· Rosszul lett mindenki, aki a gombából evett vagy csak 1-2 személy?

· A betegek tudnak-e gyomor- vagy nyombélfekélyükről, illetve epekövükről?

· Túl sokat ettek-e a gombából?

· A rosszullét urticariával kezdődött-e?

· Maradt-e a nyers vagy elkészített gombából?

Ha a kérdésekre helyes választ kapunk, a következők állapíthatók meg:

· A gomba nem mérgező, a rosszullétet diétahiba, allergia, esetleg a helytelen és hosszú tárolás következtében ételmérgezés okozta.

· Gombamérgezésnek csak az (ehető gombával összetévesztett) mérges gomba okozta betegség tekinthető.

· Rövid lappangási idő (1-2 óra) gyorsan lezajló, könnyű gombamérgezésre utal.

· Hosszú lappangási idő (12-24 óra) életveszélyes gombamérgezésre (gyilkos galóca) jellemző.

· Többfajta gomba fogyasztása után rövidesen jelentkező mérgezési tünetek közül a hányás és a hasmenés életmentő lehet azzal, hogy a hosszú lappangási idejű mérgező gomba is kiürül a szervezetből.

A gombamérgezések a lappangási idő alapján két nagy csoportra oszthatók:

· Rövid (1-2 óra) lappangási idő után kialakuló gombamérgezések;

· Hosszú (5-24 óra) lappangási idővel járó gombamérgezések.

Rövid lappangási idejű gombamérgezések

Muscarin típusú mérgezés

Susulykaféle gombák fogyasztása okozza.

Tünetek. 15-60 perces lappangási idő után parasympathicus izgalmi tünetek jelentkeznek: szűk pupilla, verejtékezés, nyál- és orrfolyás. hányinger, hányás, hasi görcsök, bradycardia. A nagy folyadék- és elektrolitvesztés miatt exsiccosis, lábikragörcs, esetleg tetaniás tünetek észlelhetők.

Terápia:

· Gyomormosás, majd Carbo medicinalis vizes szuszpenzióját töltjük a gyomorba (a heves hasmenés miatt nem adunk hashajtót).

· Atropin (2-4 mg iv.) a parasympathicus izgalmi tünetek megszüntetésére.

· Infúzió: 500-1000 ml Ringer-laktát.

Muscaridin típusú mérgezés

A párducgalóca és a légyölő galóca okozza. Atropint, szkopolamint, muszcimolt, muszkazont tartalmaz.

Tünetek. 1-2 órai lappangási idő után atropinmérgezéshez hasonló tünetek jelentkeznek: vörös színű, meleg, száraz nyálkahártyák: tachycardia, pszichomotoros nyugtalanság, hallucinatiók, delírium.

Terápia:

· Gyomormosás, jól beparaffinozott szondával, majd a szondán át 300 ml 10%-os MgSO4 oldatában szuszpendált Carbo medicinalist töltünk a gyomorba.

· Prostigmin (1-2 mg im.).

· Seduxen (10-20 mg iv.) vagy Hibernal (25-50 mg iv.) a beteg megnyugtatására.

Gastrointestinalis típusú mérgezés

Leggyakrabban a következő gombák okozzák: világító tölcsérgomba, sátán tinóru, farkas tinóru, nagy döggomba, galambgombafélék, tejelőgombafélék.

Tünetek. 1-2 órás lappangási idő után gastrointestinalis tünetek jelentkeznek: hányás, hasmenés, hasi görcsök, fejfájás.

Terápia. Gyomormosás, majd Carbo medicinalis vizes szuszpenzióját töltjük a komorba. A terápia a továbbiakban megegyezik az ételmérgezésnél leírtakkal.

Hosszú lappangási idejű gombamérgezések

Phalloid típusú mérgezés

A gyilkos galóca és változatai (Amanita phalloides, A. verna, A. virosa, A. mappa) okozzák. 

A mérgezést kiváltó toxikus polipeptidek két csoportra oszthatók: 

· Auratoxinok: α-, β- és γ- amanitin), 

· Fallotoxinok: (falloidin, falloin, fallizin). 

A legveszélyesebb toxin az α-amanitin, elsősorban ez felelős a máj- és vesekárosodásért. A fallotoxinok okozzák a gastrointestinalis tüneteket.

A mérgezés súlyossága az auratoxinok abszolút mennyiségétől, valamint ugyancsak a gombában képződő antitoxin, az antamanid relatív mennyiségétől függ. A gyilkos galóca amanitintartalma több tényezőtől függ és évről évre változik. Változik az antamanid mennyisége is. Szerencsés esetben, amikor a gombának kicsi az amanitin- és nagy az antamanidtartalma, a letalitás jelentősen csökken. Ha azonban ez egy új gyógyszer (antidotum) kipróbálásával egybeesik, súlyos tévedésekhez vezethet.

Tünetek. 5-24 órás lappangási idő után a mérgezés két stádiumban zajlik:

· Első stádium: Csillapíthatatlan hányás, hasmenés, rizslészerű széklet, rövid idő alatt kialakuló exsiccosis, izomgyengeség, izomgörcsök, vérnyomásesés, collapsus. Kisgyermekek és öregek szervezetében az exsiccosis nagyon hamar kialakul, súlyos elektrolitzavarral, veseelégtelenséggel. E gyorsan kialakuló kórfolyamatot sokszor megelőzi a keringés katasztrofális összeomlása.

· Második stádium: Ha a beteg az első stádiumot túlélte, 1-2 napos viszonylagos jóllét után egyre fokozódó icterus észlelhető, amely a májkárosodás (atrophia hepatis flava) jele. A halál hepatargiás coma következménye lehet, de az esetek nagyobb részében hepatorenalis syndroma alakul ki. oliguria, anuria, uraemia sietteti a beteg halálát.

Terápia:

· Gyomormosás: a gyomormosó szondán át 300 ml 10%-os MgSO4-ban szuszpendált 2 evőkanál Carbo medicinalist töltünk a gyomorba. Hashajtót csak akkor adjunk, ha a tünetek még nem jelentkeztek, különben elősegíti, illetve sietteti az exsiccosist. Ismétlődő hasmenés esetén csak vízben szuszpendált Carbo medicinalist töltünk a gyomorba vagy itatunk a beteggel. Állandó hányassal és hasmenéssel küzdő, exsiccált, elesett beteg gyomormosása meggondolandó, mert többet ártunk, mint használunk vele. A keringés rendezése után a gyomormosást el kell végezni.

· Infúzió: 500-1000 ml Ringer-laktát (a folyadékvesztéstől függően).

· Atropin (0,5-1 mg iv.) a hányinger csökkentésére.

· Ca-gluconicum 10%-os inj. oldatból 10-20 ml iv. hypocalcaemiás görcsök ellen.

· Glucosum 40%-os oldatából 50-100 ml a hypoglykaemia ellen.

· Legalon Sil (Silibinin) injekció 5 mg/ttkg infúzióban. Hatására a májsejtek membránja kevésbé átjárhatóvá válik az auratoxinok számára, így a gombamérgek sejtkárosító hatását gátolja.

A beteg állandó kínzó szomjúságról panaszkodik. Bármilyen minőségű és mennyiségű per os bevitt folyadék a beteg állapotát rontja. Ezért meg kell akadályozni, hogy a beteg igyék!

A beteget szigorúan fekvő helyzetben kell szállítani; a szállítás megkezdése előtt ágytálat kell a beteg alá helyezni, mert a székletét nem tudja tartani.

Helvella típusú mérgezés

A közönséges papsapka gomba (Helvella vagy Gyromitra esculenta) okozza, amelynek toxinja a giromitrin. Gastrointestinalis és májkárosító hatása van.

Tünetek. 5-8 órás lappangási idő után a phalloid típusú mérgezéshez hasonló. de sokkal enyhébb mérgezés keletkezik. A halálos kimenetel ritka.

Terápia megegyezik a phalloid típusú mérgezésnél leírtakkal.

Metaldehidmérgezés (intoxicatio cum CH3-CHO4)

A metaldehid vízben oldhatatlan, fehér színű, az acetaldehid szilárd polimerje. A mezőgazdaságban csigaölő szerként használják. Meggyújtva kékes lánggal ég, nem olvad meg. „Meta”- vagy szilárd spiritusz néven, főleg kempingezésnél világszerte használják mint szilárd tüzelőanyagot. A 4 g-os tabletta per os egy felnőtt, fél tabletta egy gyermek halálos mérgezését okozhatja. Metaldehidből a gyomorsav hatására acetaldehid és eddig nem tisztázott toxikus vegyületek képződnek. A mérgezés inhalatiós úton is létrejöhet, ha zárt térben (például kis sátorban) huzamosabb ideig főzéshez használják.

Tünetek. A lenyelés után néhány perccel heves gyomortáji fájdalom keletkezik, hányingerrel, hányással. A hányadék a lokális maró hatás miatt véres lehet. 1-2 óra múlva cyanosis, tonusos-clonusos görcsrohamok, légzészavar, esetleg légzésbénulás következik be. A napokon át többször ismétlődő görcsrohamok mellett a sensorium eleinte tiszta, később magas láz, aluszékonyság, eszméletlenség alakul ki. Az anamnézis ismeretének hiányában a trismus és az opisthonus tetanus vagy strychninmérgezés gyanúját keltheti.

Terápia:

· Aspecifikus terápia.

· Harántcsíkolt izom görcsök esetén Seduxen (20-40 mg iv., szükség esetén több is).

· Tetaniás görcsök jelentkezésekor: 10-20 ml 10%-os Calcium gluconicum iv.

· Gyomormosás 5%-os NaHCO3-tal, majd a szondán át 300 ml 10%-os MgSO4-ban szuszpendált Carbo medicinalist töltünk a gyomorba.

· Alkalizálás: Alkaligen infúzió (400-1200 ml) vagy 4,2%-os NaHCO3 oldatból 300-400 ml iv.

Nitritek és nitrátok által okozott mérgezések

Közös jellemzőjük, hogy methaemoglobinaemiát okoznak, a nitritek (nátrium-nitrit, kalcium-nitrit, amilnitrit) direkt hatásként, a nitrátok (mint kálium-nitrát, nátrium-nitrát) indirekt módon (a per os bekerült nitrátok a nitrifikáló bélbaktériumok hatására nitritekké redukálódnak). A mérgezés rendszerint véletlen, például a nátrium-nitritet összetévesztik nátrium-kloráttal, vagy a húsok pácolására használt nátrium-nitrát nagyobb mennyiségben jut a szervezetbe. Szándékos, suicid mérgezés Calcidur (a beton fagyásgátlására használt folyadék) megivásakor keletkezik. Csecsemők szervezetében nitráttartalmú ivóvíz okoz methaemoglobinaemiát. A nitrátok közül a káliumnitrát, ha nagyobb mennyiségben kerül a szervezetbe, methaemoglobinaemiát keltő hatásán túl hyperkalaemia révén szívmegállást okoz.

Tünetek. A méreg szervezetbe jutását követően nitritek esetén rövidebb, nitrátok esetén hosszabb (néhány órás) lappangási idő után hányinger, hányás, szédülés, verejtékezés, cyanosis, filiformis pulzus, alacsony vérnyomás észlelhető. A beteg eszméletét veszti, pupillája kitágul. Az utóbbi és a görcsök hypoxia következményei. A vér csokoládébarna színű.

Terápia:

· Gyomormosás, majd a gyomormosó szondán át 300 ml 10%-os MgSO4 oldatában szuszpendált Carbo medicinalist töltünk a gyomorba.

· Metilénkék: enyhe cyanosis esetén 5-10 ml, ugyanennyi C-vitaminnal iv. (Ez utóbbi mindig fokozza a metilénkék terápiás hatását.) Súlyos cyanosis esetén 3-5 ml ugyanennyi C-vitaminnal iv.l0 percenként ismételve (kezdetben fokozza, később csökkenti a cyanosist, illetve a methaemoglobinaemiát).

· Oxigéninhalatio, szültség esetén lélegeztetés.

· Infúzió a hypotensio csökkentésére.

Drogok 

Bár a kábítószerek használata évezredekre nyúlik vissza, hazánkban a valódi drogok használata az utóbbi évtizedben terjed egyre szélesebb körben. A világon mindenütt próbálják a kábítószer-fogyasztást visszaszorítani, az intézkedések sikeressége azonban megkérdőjelezhető, mert a kábítószer-kereskedés az egyik legjobb üzlet!

Tulajdonképpen bármely szer kábítószer, mely a szervezetbe jutva megváltoztatja a hangulatot, az érzékelés minőségét vagy az akár működését. jellegzetes sajátosságuk, hogy rövid idő alatt pszichés és testi függőség alakul ki a drogokkal szemben.

Hallucinogén és sedativ-hypnoticus hatású drogokat különböztetünk meg, kémiai szerkezetük szerint sokféle csoportba sorolhatók. A klinikai képet színezi, hogy gyakran egy-egy személy egyidejűleg többféle kábítószert fogyaszt.

A diagnózis helyszíni felállításához a környezet, a körülmények, esetleg a betegen talált szúrásnyomok és az észlelt tünetek vezetnek el.

A drogos beteg ellátása során saját magunk védelmére fokozottan ügyeljünk (HIV, hepatitis!), a beteg vizsgálatát és a beavatkozásokat kizárólag védőfelszerelésben végezzük!

Amphetaminszármazékok 

Egyes származékaik étvágycsökkentőként voltak forgalomban, mellékhatásaik, valamint a hozzászokás veszélye miatt hazánkban ezeket ma már gyógyszerként (Aktedron) nem alkalmazzák. Kábítószerként leggyakrabban használt származéka a 3,4-methylen-dioxy-metamphetamin (Ecstasy). Túladagolása halállal végződhet.

Oralisan jól felszívódnak, a KIR-t izgatják, a sympathicus idegrendszert stimulálják, peripheriás hatásuk révén a catecholaminokat felszabadítják, illetve meggátoljak neuronalis újrafelvételüket, vagy MAO-bénító hatásuk van. Rendszeres fogyasztásuk esetén nagyfokú tolerancia alakul ki.

Tünetek. KIR-i hatásuk révén euphoria, nyugtalanság, agitatio, convulsio és coma alakul ki. A hypertensio intracranialis vérzéshez vezethet. A peripheriás hatás következtében verejtékezés, tremor, fascicularis izomrángások, tachycardia, hypertensio, myocardialis ischaemia, infarctus jöhet létre. A halál kamrai arrhythmia, status epilepticus, intracranialis vérzés vagy hyperthermia miatt következhet be.

Terápia:

· Légútbiztosítás, szükség esetén lélegeztetés.

· Vénabiztosítás krisztalloid infúzióval.

· Gyomormosás, majd Carbo medicinalis és MgSO4 adása - egyszerre nagy mennyiség bevétele után indokolt.

· Convulsio esetén diazepam (Seduxen) iv.

· Agitatio, nyugtalanság esetén benzodiazepinek (Seduxen 10-20 mg, Dormicum 5 mg iv.) adása szükséges.

· Hyperthermia esetén fizikális hűtés.

· Hynertensio csökkentésére β-blokkolók (Betaloc 5-10 mg iv.), esetleg nifedipin (Cordaflex spray 5-10 mg sublingualisan).

· Supraventricularis tachycardia esetén β-blokkoló (Betaloc) vagy verapamil iv.

· Kamrai tachycardia esetén Lidocain 1-1,5 mg/ttkg iv. bolusban, majd infúzióban fenntartó dózis (2-4 mg/min).

Heroin 

Az opioidok közé tartozó heroin (diacetylmorphin) az egyik legveszélyesebb kemény drog, a személyiség teljes összeomlásához vezet, a pszichés és testi függőség nagyon hamar kialakul. Az opiátreceptorokat izgatva az opioidok légzésdepressióhoz és eszméletlenséghez vezetnek, a halál légzésbénulás vagy aspiratio miatt következik be. Ismeretlen mechanizmussal nem cardiogen eredetű tüdőoedema is kialakulhat.

Tünetek. Enyhe túladagolás esetén lethargia, tűhegynyire beszűkült pupilla alakul ki, a vérnyomás és a pulzusfrekvencia kicsi. Petyhüdt izomtonus, csökkent bélhangok észlelhetők. Nagyobb dózis esetén eszméletlenség, légzésdepressio áll a tünetek előterében, apnoe következtében állhat be a halál. Tüdőoedema az antagonista terápia ellenére is kialakulhat.

Terápia:

· Légútbiztosítás, oxigénnel dúsított levegővel asszisztált, illetve kontrollált lélegeztetés.

· Vénabiztosítás krisztalloid infúzióval.

· Antidotumként naloxon (Narcanti) 0,4-2 mg iv., ez 2-3 percenként ismételhető a kívánt antagonista hatás eléréséig. A naloxon hatása rövidebb, mint az opioidoké, ezért szükséges lehet ismételt adása.

· Gyomormosás nagy mennyiségű heroin oralis bejutását követően szükséges, majd Carbo medicinalist és MgSO4-ot juttatunk a gyomorba.

Kokain 

Már az inka civilizáció idején tudták, hol a kokacserjének pszichostimuláns és fájdalomcsillapító hatása van. A növényből 1859-ben izolálták a kokaint, mely az első helyi érzéstelenítőszer volt. Az 1970-es években jelentek meg az első közlemények toxicitásának klinikai tüneteiről, a nyolcvanas években számoltak be először kokain abusus következtében kialakuló myocardialis infarctusról. Kábítószerként fogyasztása mindenhol a világon terjed, mortalitása nagy.

A kokain vízben oldódó fehér por. Az ún. „free-base” a tiszta formának felel meg a „crack” készítéséhez a kokaint szódabikarbónával keverik és melegítik, majd cigarettaként szívják el. A kokain a nyálkahártyákról jól felszívódik, orrba szippantva, cigarettaként és intravénásan is alkalmazzák. Hatása iv. beadva és cigarettaként elszíva 1-2 perc alatt beáll, de a nyálkahártyákon keresztül felszívódva is 20-30 perc elteltével kialakul a maximális hatás. Felezési ideje kb. 60 perc. 1 g-nál nagyobb dózis bevétele nagy valószínűséggel letális kimenetelű (nem ritka, hogy csempészés, illetve az „áru” eltüntetése céljából óvszerbe csomagolva nagy mennyiséget lenyelnek, s a csomagolás sérülésekor hirtelen nagy mennyiség szabadul fel a gyomor-bél tractusban, ez a „body packers” syndroma).

Helyi érzéstelenítő hatásán kívül központi idegrendszeri izgalmat vált ki és gátolja a catecholaminok neuronalis újrafelvételét, ennek következtében - az amphetaminhoz hasonlóan - generalizált sympathicus izgalmi tünetek alakulnak ki. Nagy dózisban cardiovascularis hatásával is számolni kell, a nátriumcsatornára kifejtett blokkoló hatás következtében gátolja az ingervezetést és a kontraktilitást a szívizomban.

A „kokain-shock” anaphylaxiás reakció, nem túladagolás következménye, hanem arra érzékeny egyéneken kis mennyiségtől jöhet létre.

Tünetek. Kezdeti euphoriát követően anxietas, agitatio, delírium, pszichózis, hiperaktivitás, görcsök alakulnak ki. Nagy dózis bejutása légzésleálláshoz vezet. A convulsio általában rövid, status epilepticus folyamatos felszívódásra utal („body packers” syndroma). Hyperthermia, hypertensio, intracranialis vérzés, coma jön létre. Az extrém sympathicus izgalom következtében kamrai tachycardia, kamrafibrillatio alakulhat ki. A hypertensio aortadissectióhoz is vezethet. Coronaria-spasmus és/vagy thrombosis myocardialis infarctus kialakulását eredményezheti előzetes coronaria-betegség nélkül is. Veseelégtelenség shock, a veseartériák spasmusa vagy rhabdomyolysis, myoglobinuria következtében alakul ki.

Terápia:

· Légútbiztosítás, oxigén adása, lélegeztetés, ha szükséges.

· EKG és az oxigénszaturáció monitorozása, a vérnyomás ismételt mérése indokolt.

· Convulsio esetén diazepam (Seduxen 10-20 mg iv., a dózis 1 mg/ttkg-ig emelhető).

· Sinus-tachycardia esetén diazepam elegendő, hemodinamikailag stabil supraventricularis tachycardia esetén verapamillal (5 mg iv.) egészítsük ki a terápiát. Instabil hemodinamikával járó SVPT esetén cardioversio szükséges lehet.

· Kamrai tachycardia esetén Lidocain (1-1,5 mg/ttkg iv. bolus, majd 2-4 mg/min fenntartó adag infúzióban), instabil állapotú betegen cardioversio, pulzus nélküli kamrai tachycardia esetén defibrillatio szükséges.

· Hypertensio csökkentésére iv. nitroglycerin vagy urapidil adása indokolt.

· Angina esetén nitroglycerin sl. és aspirin per os. Ismételt sl. nitroglycerin adására refrakter mellkasi fájdalom esetén iv. nitroglycerin és kábító fájdalomcsillapító adása szükséges, myocardialis infarctus kialakulásakor thrombolysis indokolt, ha nincs ellenjavallata.

· Hyperthermia csökkentésére fizikális hűtés.

· A vesekárosodás megelőzésére bőséges krisztalloid infúzió.

· Nagy mennyiségű kokain oralis bejutása esetén („body packers”) gyomormosás, Carbo activatus többször ismételve, hospitalis körülmények között bélmosás.

LSD (lizergsavas dietilamid)

Már kis mennyiség bejutása is 8-10 óráig tartó hallucinatiókhoz vezet, jellegzetes a hyperacusis. Gyakran súlyos szorongás, félelemérzés, pánikreakció alakul ki, emiatt suicid késztetéssel kell számolni.

Kezelés. A hallucinatiók, a pánikreakció csökkentésére diazepam 5-10 mg iv.

Marihuana (hasis)

Az indiai kender (Cannabis indica) virágjában található gyantaszerű anyag a hasis. A marihuánát a növény szárított leveléből és virágjából állítják elő, cigarettaként szívják. Legfontosabb hatóanyaga a tetrahidrokannabiol, amely a hallucinogén hatásért felelős.

Tünetek. Marihuánacigaretta elszívása után euphoria, színes, fantasztikus víziók alakulnak ki. A tér- és időérzékelés elvész. Súlyosabb esetben emlékezetkiesés, depersonalisatio, delírium, akut paranoid pszichózis alakul ki. Egyes esetekben már kis dózistól is pánikreakció észlelhető. Tachycardia, orthostaticus hypotensio, ataxia alakul ki. Marihuánakivonat vagy hasisolaj iv. beadása után dyspnoe, hasi görcsök, láz, shock, DIC, akut veseelégtelenség következtében beállhat a halál.

Terápia:

· Szükség esetén sedativumként diazepam (Seduxen 5-10 mg iv.).

· Hypotensio esetén infúzió.

Phencyclidin (PCP)

Az ötvenes években anaestheticumként alkalmazták, mert a ketaminhoz hasonlóan disszociatív anaesthesiához vezet. Súlyos mellékhatásai miatt rövid idő után a humán medicinából kivonták, de mivel könnyen és gyorsan szintetizálható, ezért drogként (Angyal-por) kezdték árusítani. Gyakran keverik egyéb hallucinogénekkel (marihuána, LSD). Cigarettaként is szívják, de oralisan és parenteralisan is alkalmazzák. Hatására a fájdalomérzés teljesen megszűnik, légzésdeprimáló hatása nincs. KIR-i stimuláns, anticholinerg, dopaminerg, opioid és a-adrenerg hatása van.

Tünetek. Kis dózisban az alkoholhoz hasonlóan euphoriához, ataxiához vezet, néha hallucinatiók is jelentkeznek. Nagyobb dózisban - főleg iv. alkalmazás után akut pszichózis alakul ki, végül coma, epileptiform convulsio, légzésbénulás következtében halálhoz vezet.

Terápia:

· Légútbiztosítás, szültség esetén lélegeztetés.

· Convulsio esetén diazepam (Seduxen 10-20 mg iv.).

· Agitáltság, agresszivitás estén diazepam vagy midazolam.

· Oralis bejutás esetén gyomormosás, Carbo medicinalis és MgSO4.

